

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՀԱՇՎԵՔՆՆԻՉ ՊԱԼԱՏ

**Ո Ր Ո Շ ՈՒ Մ**

2025 թվականի հոկտեմբերի 7-ի թիվ 67–Լ

ՀԱՇՎԵՔՆՆՈՒԹՅԱՆ 2026-2028 ԹՎԱԿԱՆՆԵՐԻ ԱՌԱՋՆԱՀԵՐԹՈՒԹՅՈՒՆՆԵՐԸ ՀԱՍՏԱՏԵԼՈՒ ՄԱՍԻՆ

Ղեկավարվելով «Հաշվեքննիչ պալատի մասին» օրենքի 10-րդ հոդվածի 1-ին մասի 11-րդ կետով՝ Հաշվեքննիչ պալատը

**Ո Ր Ո Շ ՈՒ Մ Է՝**

Հաստատել հաշվեքննության 2026-2028 թվականների առաջնահերթությունները՝ համաձայն հավելվածի:

|  |  |  |
| --- | --- | --- |
| ՀԱՇՎԵՔՆՆԻՉ ՊԱԼԱՏԻ ՆԱԽԱԳԱՀ |  | ԱՏՈՄ ՋԱՆՋՈՒՂԱԶՅԱՆ |



**ՀԱՇՎԵՔՆՆԻՉ ՊԱԼԱՏ**

**Հաշվեքննության**

**առաջնահերթությունները**

**2026-2028թթ.**

*Հավելված*

*Հաշվեքննիչ պալատի*

*2025թ. հոկտեմբերի 7-ի թիվ 67-Լ որոշման*

**ՀԱՇՎԵՔՆՆԻՉ ՊԱԼԱՏ**

**Հաշվեքննության**

**առաջնահերթությունները**

**2026-2028թթ.**

**Մարդակենտրոն հաշվեքննություններ,**

**Ուժեղ ինստիտուտներ**

**2025**

Հաշվեքննիչ պալատի առաքելությունն է՝ նպաստել հանրային կառավարումը **բարելավելուն**։

Դրան հասնելու համար Հաշվեքննիչ պալատն իրականացնում է հաշվեքննություններ, որոնց արդյունքում **ժամանակին, մասնագիտական և անկողմնակալ** տեղեկատվություն է տրամադրում հանրությանը, Ազգային ժողովին և Կառավարությանը։

Հաշվեքննիչ պալատը Հայաստանի Հանրապետությունում արտաքին պետական հաշվեքննության (հանրային հատ­վածում ար­տա­քին աուդիտի) ոլորտում քաղաքականությունը մշակող, հաստատող և իրակա­նաց­նող անկախ պետական մարմինն է: Յու­րա­քանչյուր տարի Հաշվե­քննիչ պալատն ընդունում է իր ամենամյա գործունեության ծրա­գիրը՝ ելնելով հաշվեքննության առաջ­նա­­հերթ ուղղություններից: Հաշվեքննությունների շրջանակում Հաշվե­քննիչ պալատը գնահատում է հանրային միջոցների օգ­տա­գործման օրի­նա­կա­նու­թյան (ֆի­նանսական և հա­մա­պա­տաս­­խա­նու­թյան հաշվեքննությունների իրակա­նաց­մամբ) և ար­դյու­նա­վետության (կատա­րո­ղականի հաշ­վե­քննու­թ­յունների իրականացմամբ) սկզբունքների պահպանված լի­նե­­լը: Իր գոր­ծու­նեու­թ­յան ընթացքում Հաշ­վե­քննիչ պալատը ղեկավարվում է թա­փան­ցիկության ու հաշ­վետվողականության արժեքներով և պար­բե­րա­բար հանրությանը, Ազգային ժո­ղո­վին և Կառավարությանն է ներկայացնում հաշ­վետվություններ հան­րային միջոցների օգ­տա­գործման արդյու­նա­վե­տության և օրինականության վերաբեր­յալ: Հաշվեքննիչ պա­լատի առանց­քա­յին նպատակադ­րումն է՝ հա­մակարգային խնդիրների վերհանման և լուծումների առա­ջարկ­ների միջոցով նպաստել քաղաքացու կյանքում դրական փո­փո­խություններին:

Այս փաստաթղթի էլեկտրոնային տարբերակը ներկայացված է Հաշվեքննիչ պալատի կայքում՝ www.armsai.am:

Հաշվեքննիչ պալատի աշխատանքների մասին հավելյալ տեղեկություններ ստանալու համար կարող եք դիմել՝

Հաշվեքննիչ պալատ  
19 Բաղրամյան  
ք. Երևան  
Հայաստանի Հանրապետություն

[secretariat@armsai.am](mailto:secretariat@armsai.am)

[www.armsai.am](http://www.armsai.am)

**Բովանդակություն**

**Հապավումներ**  5

**Ներածություն** 6

**Առաջնահերթություն 1.**

Մարդուն մատչելի, հասանելի, որակյալ և դիմակայուն առողջապահություն 8

**Առաջնահերթություն 2.**

Մարդուն մատչելի և որակյալ ցկյանս կրթություն 15

**Առաջնահերթություն 3.**

Մարդուն շրջապատող մաքուր և անվտանգ միջավայր 20

**Առաջնահերթություն 4.**

Մարդուն մատչելի և արդյունավետ արդարադատություն 28

**Առաջնահերթություն 5.**

Արտահանմանը միտված, գիտահեն և մրցակցային տնտեսության զարգացում 32

**Առաջնահերթություն 6.**

Պետական ֆինանսների և սեփականության կառավարման ինստիտուտների զարգացում 37

**Առաջնահերթություն 7.**

Ներդաշնակ զարգացող համայնքներ 42

Картинки по запросу "website icon"Картинки по запросу "email icon"**Ռիսկեր** 44

**Ծանոթագրություն** 45

# Հապավումներ

|  |  |
| --- | --- |
| **ԱԱՊ** | Առողջության առաջնային պահպանում |
| **ԱՀԱ** | Առողջության համապարփակ ապահովագրություն |
| **ԱՀԿ** | Առողջապահության համաշխարհային կազմակերպություն |
| **ԱՊՀ** | Անկախ պետությունների համագործակցություն |
| **ԲԿ** | Բժշկական կենտրոն |
| **ԲՈՒՀ** | Բարձրագույն ուսումնական հաստատություն |
| **ԿԱԵ** | Կենտրոնական և արևելյան Եվրոպա |
| **ԿԶՆ** | Կայուն զարգացման նպատակներ |
| **ԿՏԵ** | Կրիտիկական տեղեկատվական ենթակառուցվածք |
| **ՀԲ** | Համաշխարհային բանկ |
| **ՀՀ** | Հայաստանի Հանրապետություն |
| **ՀՊ** | Հաշվեքննիչ պալատ |
| **ՀՆԱ** | Համախառն ներքին արդյունք |
| **ՀՎԵ** | Հիդրոօդերևութաբանական վտանգավոր երևույթներ |
| **ՃՏՊ** | Ճանապարհատրանսպորտային պատահար |
| **ՄԱԿ** | Միավորված ազգերի կազմակերպություն |
| **ՄԺԾԾ** | Միջնաժամկետ ծախսերի ծրագիր |
| **ՆԴՀ** | Նախադպրոցական հաստատություն |
| **ՊԳԿ** | Պարենի և գյուղատնտեսության կազմակերպություն |
| **ՎԿ** | Վիճակագրական կոմիտե |
| **ՓՄՁ** | Փոքր ու միջին ձեռնարկատիրություն |
| **ՔԿՀ** | Քրեակատարողական հիմնարկ |
| **ՖՆ** | Ֆինանսների նախարարություն |

# Ներածություն

Այս փաստաթղթում ներկայացվում են նախորդ միջնաժամկետ առաջնահերությունների հիման վրա Հաշվեքննիչ պալատի գործունեության տարեկան ծրագրերում ներառված թեմաների կատարման հիմնական արդյունքները և 2026-2028թթ. միջնաժամկետ հորիզոնում արտաքին պետական հաշվեքննության առաջնահերթությունները:

## Նախորդ միջնաժամկետ առաջնահերթությունների հիման վրա Հաշվեքննիչ պալատի գործունեության տարեկան ծրագրերի շրջանակում իրականացված հաշվեքննություններ[[1]](#footnote-1)

2024 թվականից սկսած արտաքին պետական հաշվեքննության միջնաժամկետ առաջնահերթություններին վե­րա­բերելի նշանակալի միտումներին ու մարտահրավերներին հաս­ցեագրող հաշվեքննության ուղղություններից իրականացվել են հետևյալ հաշվեքննությունները՝

**ԱՌՈՂՋԱՊԱՀԱԿԱՆ ԿՐԻՏԻԿԱԿԱՆ ՖԻԶԻԿԱԿԱՆ ԵՆԹԱ­ԿԱ­ՌՈՒՑ­­ՎԱԾՔ­ՆԵՐԻ՝ ԱՐՏԱԿԱՐԳ ԻՐԱՎԻՃԱԿՆԵՐԻՆ ՊԱՏՐԱՍՏ­­ՎԱ­­ԾՈՒ­Թ­ՅԱՆ ԿԱ­ՏԱ­ՐՈՂԱԿԱՆԻ ՀԱՇՎԵՔՆՆՈՒ­Թ­ՅՈՒՆ**

**(Առաջնահերթություն 1, ուղղություն 1.16)**

**ՊԱՐՏԱԴԻՐ ԿՐԹՈՒ­Թ­ՅԱՆ ՀԱՄԱ­ԿԱՐ­ԳԻՑ ԴՈՒՐՍ ՄՆԱՑԱԾ Ե­ՐԵ­ԽԱՆԵՐԻ ԸՆԴ­ԳՐԿՎԱԾՈՒԹՅԱՆ ԲԱՐՁՐԱՑՄԱՆ ԿԱ­ՏԱ­ՐՈՂԱԿԱՆԻ ՀԱՇՎԵՔՆՆՈՒԹՅՈՒՆ**

**(Առաջնահերթություն 2, ուղղություն 2.6)**

**ՊՐՈԲԱՑԻԱՅԻ ԾԱՌԱՅՈՒԹՅԱՆ ԳՈՐԾՈՒՆԵՈՒԹՅԱՆ ԿԱ­ՏԱ­ՐՈՂԱԿԱՆԻ ՀԱՇՎԵՔՆՆՈՒ­Թ­ՅՈՒՆ**

**(Առաջնահերթություն 4, ուղղություն 4.5)**

**ՕԴԻ ԱՂՏՈՏՎԱԾՈՒԹՅԱՆ ՆՎԱԶԵՑՄԱՆ ԿԱ­ՏԱ­ՐՈՂԱԿԱՆԻ ՀԱՇՎԵՔՆՆՈՒԹ­ՅՈՒՆ**

**(Առաջնահերթություն 3, ուղղություն 3.9)**

Հաշվեքննության ենթարկված թեմաները, հանրագումարային առումով, ուղղակիորեն առնչվում են Հայաստանի Հանրապետության բնակչության գրեթե 5%‑ին (շուրջ 147 հազար մարդու)։ Առանցքային է «ուղղակիորեն» բառի օգտագործումը, քանի որ յուրաքանչյուր դեպքում, բացի կոնկրետ առանձին վերցրած մեկ մարդու կյանքի որակի բարելավման պոտենցիալից, հաշվեքննությունների արդյունքում ձևակերպված առաջարկությունների իրագործմամբ անկալվում է ածանցյալ դրական ազդեցություն այլ անձանց վրա, որոնք առաջին հայացքից, հնարավոր է նաև՝ արձանագրված խնդիրների հետևանքների ուղղակի կրողները չեն։

Հաշվեքննիչ պալատը, հավատարիմ մնալով իր առաքելությանը, հաշվեքննություններով գնահատել է բնագավառներում իրականացվող պետական քաղաքականության միջոցառումների արդյունավետությունը, վեր է հանել բարելավման պոտենցիալը և ներկայացրել է առաջարկություններ՝ այդ պոտենցիալն օգտագործելու ուղղությամբ։

## Միջնաժամկետ հորիզոնում (2026-2028թթ.) արտաքին պետական հաշվեքննության առաջնահերթությունները

Ձևակերպված առաջնահերթությունները բխում են հետևյալ տեսլականի կենսագործման անհ­րաժեշտությունից.

**Մարդակենտրոն հաշվեքննությունների միջոցով նպաստել մարդու պա­հանջ­մունք­ներն արդյունավետորեն հասցեագրող հանրային կառավարմանը և մի­ջազ­գային լավագույն փորձին համահունչ պետության ինստիտուցիոնալ կարո­ղու­թյունների զար­գացմանը:**

Առաջադրվել են տեսլականից բխող՝ հաշվեքննության հետևյալ 7 հավասարազոր առաջ­նա­հերթությունները.

1. Մարդուն մատչելի, հասանելի, որակյալ և դիմակայուն առողջապահություն.
2. Մարդուն մատչելի և որակյալ ցկյանս կրթություն.
3. Մարդուն շրջապատող մաքուր և անվտանգ միջավայր.
4. Մարդուն մատչելի և արդյունավետ արդարադատություն.
5. Արտահանմանը միտված, գիտահեն և մրցակցային տնտեսության զարգացում.
6. Պետական ֆինանսների և սեփականության կառավարման ինստիտուտների զարգացում.
7. Ներդաշնակ զարգացող համայնքներ:

Հաշվեքննության յուրաքանչյուր առաջնահերթության շրջանակներում ներկայացված են դրան վե­րա­բերելի նշանակալի միտումներն ու մարտահրավերները, ինչպես նաև վեր­ջին­ներս հաս­ցեագրող հաշվեքննության նախատեսվող ուղղությունները, որոնք համահունչ են Կառավա­րու­թ­յան ծրագրով, ՄԺԾԾ-ով և ոլորտային ռազմավարական փաստաթղթերով ար­ձա­նագրված հիմ­նախնդիրների ու հանրային քա­ղա­քականության առաջ­նա­հեր­թու­թ­յուն­ների շրջա­նա­կին: Ներկայացված են նաև Հաշվեքննիչ պալատի գործունեության տարեկան ծրագրերի շրջանակում իրականացված հաշվեքննությունների հիմնական արդյունքները, ինչպես նաև հաշվեքննության առաջնահերթությունների յուրաքանչյուր ուղղությունը հաշվեքննության չենթարկելու ռիսկերը:



Բնակչության առողջության պահպանման և բարելավման ծրագրերի իրականացումը, արդյունավետ և մատչելի բժշկական սպասարկման պայմանների ստեղծումը պետության քաղաքականության հիմնական նպատակ է։

*- ՀՀ Սահմանադրություն,*

*հոդվ. 86, մաս 7*

**Առաջնահերթություն 1.**

**Մարդուն մատչելի, հասանելի, որակյալ և դիմակայուն առողջապահություն**

**ՆՇԱՆԱԿԱԼԻ ՄԻՏՈՒՄՆԵՐ ԵՎ**



**ՄԱՐՏԱՀՐԱՎԵՐՆԵՐ[[2]](#footnote-2)**

Միջնաժամկետ հորիզոնում Կառավարությունը նա­­խա­­­տե­սում է ավելացնել առողջապահության ոլորտի պետա­կան ֆինան­սա­վորումն ավելի քան 1.2 անգամ (Գծ. 1): Միջնաժամկետ հատվածում նախատեսվում է մեկնարկել առողջության հա­մա­պար­փակ ապահովագրության համակարգի ներ­դըրման գործընթացը:

*Գծ. 1. Առողջապահության ոլորտի բյուջե­տային ծախ­սերի դինամիկան (մլրդ դրամ):*

*Աղբյուր՝* ՄԺԾԾ, 2026-2028թթ.։

**Առողջապահական ծառայությունների մատ­­չելիությունն ու հասանելիությունը**. ՀՀ յուրաքանչյուր հինգերորդ բնակչի տնային տնտեսության բյուջեի ավելի քան 10%-ն ուղղ­վում է առողջապահական ծախսերին, ին­չը գե­րազանցում է միջին եվրոպական մա­կար­դակն ավելի քան եռակի, իսկ հա­մաշ­խար­հա­յին մի­ջի­նը՝ շուրջ 50%-ով (Գծ. 2ա):



*Գծ. 2. Տնային տնտեսության բյուջեում առողջա­պա­հական ծախ­սե­րի մեծ տեսակարար կշիռ (Գծ. 2ա (ձախ) - ավելի քան 10%, Գծ. 2բ (աջ) – ա­վելի քան 25%) ունեցող բնակչության համա­մաս­նու­թ­յունը (%), Հասանելի ամենաթարմ տվյալները:*


*Աղբյուր՝* ԿԶՆ 3.8.2 ցուցիչ, ՄԱԿ-ի վիճակագրական հանձնաժողով։

Խզումը միջազգային համադրելի ցուցանիշ­նե­րից ավելի շո­շափելի է այն տնային տնտե­սու­թյունների դեպքում, ո­րոնք առող­ջապա­հու­թյանն են ուղ­ղում իրենց բյուջեի մեկ քա­ռորդը (Գծ. 2բ):

Բնակչության բոլոր խմբերի համար ա­ռող­­ջա­պա­հական հիմնական ծառայություն­նե­րի ֆի­նան­­սա­կան հա­սա­նե­լիու­թյան առկա մար­տա­հրա­վերները կարող են ար­դյունավետորեն հաս­ցեագրվել ԱՀԱ համակարգի[[3]](#footnote-3) միջոցով, ո­­րի աստիճանական ներդրումը ՀՀ-ում նա­խա­­տեսվում է ի­րականաց­նել՝ սկսած 2025թ.-ից (Գծ. 1):

*Գծ. 3. Մահացության պատճառները ՀՀ-ում, 2022:*

*Աղբյուր՝* ՎԿ։



Մարդկանց առող­ջու­թյան պահ­պանումը շա­րու­նակում է նշա­նա­կալիորեն կախված լի­նել պե­տության կող­մից իրա­կա­նացվող ամե­նամ­յա բյու­ջե­տային մի­ջոցառումներից: Հաշ­վի առ­նելով, որ ար­յան շրջանառության հա­մա­կարգի և քաղց­կե­ղային հիվան­դու­թ­յուն­նե­րը Հան­րա­պետու­թ­յու­նում մահացության հիմ­նա­­կան պատ­ճառ­ներն են (Գծ. 3), այդ մար­տա­հրավերները հաս­ցեագրող պետության մի­ջա­­մտությունների (այդ թվում՝ կանխարգելիչ) ծած­­կույթն ու ար­դյունավետութ­յու­նը պա­րու­նա­­կում է զգալի ազ­դեցության ներուժ մարդու կյանքի սպաս­վող տևողության վրա[[4]](#footnote-4): Նկա­տենք նաև, որ ՀՀ-ում սրտանոթային հի­վան­դու­թյուններից, քաղցկեղից, շաքարային դիա­­բետից կամ շնչուղիների քրոնիկական հի­վան­դություն­նե­րից մահացության հա­վա­նա­­կա­նու­թ­յու­նը 30-70 տարեկան բնակ­չու­թ­յան շրջանում գե­րա­զան­ցում է համաշ­խար­հա­­յին միջին ցու­ցա­նի­շը, ընդ որում՝ տար­բե­րու­թյունն ավելի մեծ է տղա­մարդկանց շրջա­նում (ՀՀ-ում կազ­մել է 19.9%, աշխար­հում՝ 17.8%, իսկ տղա­մարդկանց շրջա­նում՝ ՀՀ-ում՝ 28%, աշ­խար­­հում՝ 21.4%)[[5]](#footnote-5)։

Հիվանդությունների վաղ հայտնաբերման ու կանխարգելման էական մար­տա­հրա­վեր է շա­­րունակում մնալ պետության կողմից մա­տուցվող ԱԱՊ ծա­ռա­յությունների ար­դյունա­վե­տությունը, դրանց մատչելիությունն ու ո­րա­կը: Միջնաժամկետում ԱԱՊ ծառայու­թ­յուն­ների ֆինանսավորմանը նա­խա­տես­վում է ուղղել տա­րեկան 31.1 մլրդ դրամ[[6]](#footnote-6):

Միևնույն ժամանակ, հիվանդութ­յուն­­ների կան­­խարգելման տե­սան­կյունից կարևոր է ա­ռողջ ապրելակերպի խթա­նումը (այդ թվում՝ զանգ­վածային սպորտի միջոցով), նե­րառ­յալ՝ ծխե­լու և ճարպակալման դեմ պայ­­քարը: ՀՀ-ում ծխախոտի օգ­տա­գործման տա­րած­վա­ծու­թ­յունը 15 տարե­կա­նից բարձր տղա­մարդ­կանց շրջանում 2022թ. կազմել է 48.2%՝ այն դեպքում, երբ համաշ­խար­հային մի­ջին ցու­ցա­նիշը 34.4% է, իսկ մի­ջին եվրո­պա­կանը՝ 30.8%[[7]](#footnote-7): Ճարպակալումը (մարմնի զանգվածի հա­­մաթվի օպտիմալ մակարդակի գերազան­ցու­մը, որը չափահաս բնակչության համար ըստ ԱՀԿ-ի 30կգ/մ2 է) տարեկան հան­գեց­նում է ոչ վարակիչ հիվանդություններից 5 մի­լիոն վաղաժամ մահերի աշխարհում[[8]](#footnote-8): ՀՀ-ում նշված մակարդակը գերազանցող չափահաս բնակչության տեսակարար կշիռը 2022թ. կազ­մել է 24.5% (երկու տասնամյակում աճել է 8.4%-ային կետով), մինչդեռ ԿԶՆ-ներով սահ­ման­ված ուղենշային մակարդակը 2.8% է[[9]](#footnote-9):

Հանրային առողջապահության շոշափելի մարտահրավերներ են հանդիսանում նաև կառավարելի վարակիչ հիվանդությունները, որոնց փոքր տեսակարար կշիռը մահացության ընդհանուր մասնաբաժնում պայմանավորված է պատվաստումներում բարձր ընդգրկվածությամբ և որն էլ իր հերթին ապահովում է կառավարելի վարակիչ հիվանդությունների հանդեպ բնակչության անընկալության ձևավորումը:

Առողջապահական ծա­ռայությունների հասա­նե­լիության մարտահրավեր է նաև պետու­թ­յան կող­մից երաշխավորված անվճար բժըշ­կական ծա­ռայություններին **քաղա­քա­ցու սպաս­ման ժամկետների** արդյունավետ կա­ռա­վարումը, ինչպես նաև շտապ և ան­հե­տա­ձգելի բուժօգ­նու­թյան ծառայությունների մա­տուց­ման ըն­թացքում համա­կար­գի արձա­գանք­ման արա­գու­թյունը:

Կարևոր նշանակություն ունի նաև բժշկական սարքավորումներով ու ժամանակակից տեխ­նի­կա-տեխնոլոգիական միջոցներով հա­մա­կար­գի հագեցվածության աստիճանը, ինչ­պես նաև կադրային ներուժի խիստ անհա­մա­չափ բաշխվածությունը (10000 բնակչի հաշ­վով ՏՀԶԿ երկրներում բժիշկների թիվը 37 է[[10]](#footnote-10), ՀՀ-ում՝ 51, ընդ որում՝ մայրա­քա­ղա­քում՝ 101, իսկ մարզերում 16-26 (Գծ. 4)) և մար­զերում կադրային թերհագեցվածութ­յու­նը (ԱՆ տվյալներով[[11]](#footnote-11) մարզերում առկա է 323 բուժ­աշխատողի թափուր հաստիք)[[12]](#footnote-12)։

**Առողջապահական ծառայությունների ո­րա­կը.** Առողջապահական ծառայություննե­րի որակի վրա նշանակալի ազդեցու­թ­յուն ունե­ցող գործոններից են բուժ­անձնակազմի (նե­րառյալ՝ բուժքույ­րա­կան) շա­­րունա­կա­կան մաս­­նագիտական զարգա­ցումը (հատկապես՝ մար­զային. 2023թ. «Բուժաշխատողների շա­րու­նակական մասնագիտական զարգացման ա­պահովում» միջոցառմանը մասնակցած մար­զային բուժաշխատողների տեսակարար կշի­ռը կազմել է 19%՝ նախատեսված 80%-ի հա­մեմատությամբ), մի­ջազ­գային ստան­դարտ­­ներին հա­մահունչ՝ հի­վանդությունների բուժ­ման կլի­­նիկական ու­ղեցույցների և գոր­ծե­լակարգերի ներ­դրվա­ծու­թ­յու­նը (2023թ.-ին նա­խատեսված 300-ի փոխարեն մշակվել է 252 գործելակարգ[[13]](#footnote-13)), ինչպես նաև առողջա­պա­­­հու­թյան բնա­գավառի թվա­յին փո­­խա­կեր­պու­մը։ ՀԲ հետազոտու­թ­յուն­նե­րի հա­մաձայն, թվայնացումը կարող է օգնել կր­ճատել ա­ռող­­ջապահությանն ուղղվող պե­տա­­կան ծախսե­րը 15%-ով[[14]](#footnote-14)։

Առողջապահական միջազգային կարգավո­րում­ների կարողությունների տեսանկյունից ա­­­մենացածր մակարդակն առկա է սննդի ան­վտանգության մասով, որը 2022թ. ՀՀ-ում կազ­­մել է 40%՝ (2022թ.՝ 60%) զիջելով աշ­խար­հի միջին ցու­ցա­նիշին (62%) և զգալիորեն ցա­ծըր գտնվելով հա­­մա­նուն ցուցանիշի միջին եվրոպական մա­­կար­­դա­կից (80%)[[15]](#footnote-15):

**Առողջապահական համակարգի դիմակա­յու­նութ­յունը**. COVID-19 համավարա­կն ընդ­գծեց արտակարգ իրավիճակներում առող­ջա­­­պա­­­հա­կան համակարգի անխափանու­թ­յան ապահովման կարևորությունը։ Դի­մակա­յուն հանրային առողջապահական համա­կար­­գերը կանխարգե­լում, արագորեն արձա­գան­­­քում և վերականգնվում են արտակարգ ի­րա­վի­ճակ­նե­­րում՝ շարունակելով անխա­փան կեր­պով հանրությանը մատուցել առանց­քա­յին առողջապա­հա­կան ծառայու­թ­յունները:

Համա­վա­րակից քաղված դասերը հնարա­վո­րու­թյուն են տալիս բարձրաց­նելու ա­պա­գա կեն­­սա­բանական մարտահրավերներին հա­մա­­կար­գի պատ­րաստ­վածութ­յան մա­կար­դա­կը։

Միաժամանակ, առողջապահական հաս­տա­տու­­թյունները (մաս­նա­վորապես՝ բազ­մա­պրո­ֆիլ ԲԿ-ները) հանդի­սա­նում են Հանրապե­տու­թյան կրիտիկական ֆիզի­կա­կան ենթա­կա­­ռուց­վածքներ։ Ուստի, կարևոր մար­տա­հրա­վեր է վերջիններիս սեյս­մա­­դի­մաց­կու­նու­թ­յան (այդ թվում՝ 1988թ. ավերիչ երկրաշար­ժի հետևանքների հաշվառ­մամբ) և ռազմա­կան դրու­թյան պայմաններում գործունեու­թ­յան անխա­փա­նության ապահովումը։ Տվյալ ուղ­ղությամբ ՀՊ-ն կշարունակի իրականաց­նել հետհսկողություն՝ ներկայացված [առա­ջար­­կությունների](https://armsai.am/sites/default/files/program/2024/EzrakacutyunAN.pdf) կատարման ընթացքի մասով և կներկայացնի տեղեկատվություն վերջինիս վե­րա­բերյալ։

*Գծ. 4. Բժիշկների տարածքային բաշխվածությունը (10000 բնակչի հաշվով), 2022:*

*Աղբյուր՝* «Առողջություն և առողջապահություն» վիճակագրական տարեգիրք 2023, ԱՆ ԱԱԻ, 2024, էջ 262։

**Հաշվեքննության հիմնական ուղղությունները**

*Նախատեսվում է գնահատել պետական քաղաքականության միջոցառումները ստորև թը­վարկված ուղղություններով.*

* + 1. ԱԱՊ ծա­ռա­յու­թ­յուն­նե­րի մա­տուց­ման հա­մա­կարգի գործունեութ­յուն։
    2. ԱՀԱ համակարգի ներ­դրման ընթացք։
    3. Արյան շրջանառու­թ­­յան հա­մա­կարգի հիվան­դու­թյուն­նե­րից մա­հա­ցու­թ­յան նվազեցում։
    4. Քաղցկեղային հի­վան­­դու­­թ­յուն­նե­րից մահացության նվա­զեց­ում և ապ­­րե­լիության ցուցանիշի բարելա­վում։
    5. Առողջ ապրե­լա­կեր­պի խթան­ում և ծխելու դեմ պայ­քա­ր։
    6. Կառավարելի վա­րա­­կիչ հի­վան­դութ­յուն­ների հանդեպ բնակչու­թ­յան շրջանում անընկալու­թ­յան ապա­հով­ում։­
    7. Պետության կողմից ֆի­­նան­­սա­վորվող առողջապահական ծա­­ռա­յութ­յուն­ների գծով հերթերի կրճատ­­ում։
    8. Շտապ և անհետա­ձգե­լի բուժ­օգ­նու­թյան ծառա­յու­թ­յուն­նե­րի մա­տուց­ման արագություն։
    9. Սննդի անվտան­գու­թ­­յան ապա­հո­վում:
    10. Հանրապետության բու­ժ­­անձ­նա­­կազմի շարունակական մաս­­նա­գի­տական զարգացում։
    11. Բժշկական սար­քա­վո­­րում­ներով ու ժամանակակից տեխնի­կա­­-տեխ­նո­լո­գիա­կան միջոցներով հա­­մա­կար­գի հա­գեց­վածություն:
    12. Հիվանդությունների բուժ­­­­ման կլի­­նի­կական ուղեցույցների և գոր­ծե­լա­կարգերի ներ­դրվա­ծու­թյուն։
    13. Առողջա­պա­հու­թյան բնագավա­ռի թվային փոխակերպ­ում։
    14. Առողջապահության հա­­մակար­գի՝ համաճարակներին պատրաստ­վա­ծություն:

*Պետական քաղաքականության միջոցառումների՝ ստորև թ­վարկված ուղղություններով գնահատման արդյունքները (հետհսկողություն)[[16]](#footnote-16)՝*

* + 1. Առողջապահական կրի­­տի­կա­կան ֆիզիկական ենթա­կա­ռուց­վածք­նե­րի՝ արտակարգ իրավիճակներին պատ­րաստ­­վա­­ծու­թ­յուն:

**Տեսակ.** Կատարողականի

**Տարի.** 2024թ.

**Նպատակ.** գնահատել, թե Հան­րա­պե­տٳ­թյան առողջապահական կրիտիկական ֆի­զի­կա­կան ենթա­կա­ռուցք­վածքների պատ­րաստ­վածٳթյٳնը բավարա՞ր է արդյոք ԱԻ-ներٳմ առողջապահական համակարգի գոր­ծٳ­նեٳ­թյան շա­րու­նա­կա­կանության ապահովման ٳ արձագանքման առկա ներուժի առավելագٳյն օգտագործման համար՝ գնահատման արդյٳնքների հիման վրա ներկայացնելով պատրաստվածٳթյան բարելավմանը ﬕտված առաջարկٳթյٳններ։

**Արդյունք.** Հաշվեքննիչ պալատը ներ­կա­յաց­րել է մի շարք [առաջարկներ](https://armsai.am/sites/default/files/program/2024/EzrakacutyunAN.pdf)՝ ուղղված տվյալ ոլորտում հանրային կառավարման բարելավման միջոցով առողջապահական համակարգի դիմակայունության բար­ձրաց­մա­նը և հնարավոր արտակարգ իրա­վի­ճակ­նե­րում մարդկային կորուստների նվազեցմանը։

**Մարդկանց կյանքում փոփոխության նախադրյալներ.** Հնարավոր արտակարգ իրավիճակներում մինչև 120 հազ. մարդկային կորուստների նվազեցման ներուժ՝ առող­ջա­պա­հական համակարգի անընդ­հա­տու­թյան շնորհիվ միջին ծանրության և ծանր վի­րա­վոր­նե­րի համար բուժօգնության հասանելիության ապահովմամբ:

* + 1. Բժշկական կադրային ներուժի տարածքային անհամաչափ բաշխվա­ծու­թյուն՝ մարզերում կադրային թեր­հա­գեցվածություն։

**Տեսակ.** Կատարողականի

**Տարի.** 2025թ.

**Նպատակ.** Գնահատել առողջապահության բնագավառի մասնագիտական կադրային ներուժի տարածքային համաչափ զարգացմանն ուղղված պետական քաղաքականության մի­ջո­ցա­ռումները և գնահատման արդյունքների հիման վրա ներկայացնել նշված մի­ջո­ցա­ռում­նե­րի արդյունավետության բարձրացմանն ուղղված առաջարկություններ։

**Արդյունք.** Հաշվեքննության արդյունքները կներկայացվեն հաշվեքննության ավարտից հետո:

* + 1. Դեղապահովման գոր­­ծ­ըն­թա­ց (դե­­­ղե­րի մատ­չե­լիու­թյան ապահովում) և դեղերի ան­վտան­գու­թ­յուն:

**Տեսակ.** Համապատասխանության

**Տարի.** 2025թ.

**Նպատակ.** Գնահատել դեղերի արտադրության և դեղերի մեծածախ իրացման լիցենզավորման գործընթացի համապատասխանությունը օրենսդրական պահանջներին, հաշվի առնելով, որ դեղագործությունը ՀՀ կառավարության 2021-2026 թվականների գործունեության միջոցառումների ծրագրով սահմանվել է որպես արդյունաբերության զարգացման հինգ գերակա ոլորտներից մեկը: ՀՀ տնտեսության մեջ ներկայումս մեծ կարևորություն է տրվում դեղագործության ոլորտի զարգացմանը: Ոլորտն ունի ռազմավարական կարևոր նշանակություն, քանի որ այն ուղղակիորեն կապված է բնակչության առողջության պահպանման և պետական անվտանգության ապահովման հետ: Ոլորտի հիմնախնդիր է շարունակում մնալ պետական գրանցամատյանում չգրանցված դեղերի շրջանառությունը[[17]](#footnote-17):

**Արդյունք.** Հաշվեքննության արդյունքները կներկայացվեն հաշվեքննության ավարտից հետո:



**Առաջնահերթություն 2.**

**Մարդուն մատչելի և որակյալ ցկյանս կրթություն**

**ՆՇԱՆԱԿԱԼԻ ՄԻՏՈՒՄՆԵՐ ԵՎ ՄԱՐՏԱՀՐԱՎԵՐՆԵՐ[[18]](#footnote-18)**

Միջնաժամկետ հորիզոնում կրթության ոլոր­տի պե­­­տական ֆինանսավորումն աճելու է ա­վե­լի քան 1.7 անգամ՝ դրսևորելով առաջան­ցիկ աճ ՀՆԱ-ի նկատմամբ (Գծ. 5): Որպես կրթության ոլորտի զարգացման ռազմա­վա­րա­կան նպատակ է սահմանվել՝ ազգային և հա­մամարդկային արժեքների վրա հիմնված, ՀՀ զարգացմանը միտված արդյունավետ և մի­­ջազգայնորեն մրցունակ կրթական հա­մա­կար­գի ձևավորումը, որը յուրաքանչյուրին կյան­քի բոլոր փուլերում հնարավորություն կտա ստանալու իր կարիքներին և ընդու­նա­կու­թյուններին համապատասխան որակյալ կրթություն[[19]](#footnote-19)։

Պետությունը խթանում է կրթության զարգացումը։

Անվճար բարձրագույն և այլ մասնագիտական կրթության զարգացումը պետության քաղաքականության հիմնական նպատակ է։

*- ՀՀ Սահմանադրություն,*

*հոդվ. 15, մաս 1 և հոդվ. 86, մաս 13*

*Գծ. 5. Կրթության ոլորտի բյուջետային ծախսերը, մլրդ դրամ:*

*( 2024թ. – բյուջեի, 2026-2028թթ. ՄԺԾԾ-ով նախատեսվող ծախսեր)*

*Աղբյուր՝* ՄԺԾԾ 2026-2028թթ.:

**Կրթական ծառայությունների մատչելիու­թ­յունը[[20]](#footnote-20).** 2022թ. ՀՀ-ում գործող 981 *ՆԴՀ-նե­րում* ընդգրկված է եղել 0-ից 5 տա­րեկան ե­րեխաների 34%-ը: Հանրապետության 229 բնակավայրում նա­խադպրոցական կրթա­կան ծառայություններ չեն մատուցվում, որի պայման­նե­րում ոչ քաղաքային բնա­կա­վայ­րե­րում երեխաների ընդ­գրկվածությունը ՆԴՀ-ներում կազմում է 27.4%: Իսկ քաղաքային բնակավայրներում ՆԴՀ-ների սահմա­նա­փակ թիվը ստեղծում է ընդունելության հեր­թեր՝ սահմանափակելով նախա­դպրոցա­կան կրթության հասանելիու­թ­յունը։

*Հանրակրթության ոլորտում* ընդգրկվա­ծու­թ­յու­նը 2022թ. կազմել է 82.8%: Դպրոց չհաճա­խե­լու հիմնական պատճառներից են հաշ­ման­դամության վերաբերյալ հանրային կարծ­րատիպային ընկալումները, ծայրահեղ աղ­քատությունը, մանկական աշխատանքը:

Ընդգրկվածության մակարդակը հատկապես ցածր է *ավագ դպրոցում*՝ կազմելով համա­պա­տասխան տարիքի բնակչության շուրջ կե­սը (54%-ը): Հաշվի առնելով, որ տվյալ տարի­քի բնակչության 18.3%-ը հիմ­նա­կան դպրոցն ավարտելուց հետո ուսումը շարունակել է ար­հես­տա­գոր­ծական և միջին մասնագիտական ու­սումնական հաստատություններում, հիմ­նա­կան դպրոցի շրջանավարտների մի զգալի հատված դուրս է մնում մասնագիտական կրթության գործընթացից:

*Արհեստա­գոր­ծական և միջին մասնագիտա­կան կրթության* մեջ ցածր ընդգրկվածության պայմաններում, աշխատաշուկայի վերլու­ծու­թ­յունները ցույց են տալիս, որ իրական աշ­խա­տաշուկայի 70%-ից ավելին ունի արհես­տա­գործական և միջին մասնագիտական կրթությամբ մասնագետների կարիք, իսկ ար­հեստագործական կրթություն պահանջող շատ աշխատանքներում զբաղված են բարձ­րա­գույն կրթությամբ անձինք։

Մասնագիտական կրթություն չունեցող ան­ձանց 2/3-ն աղքատ է. 2021թ. աղքատների 65.9%-ը կազմել են ընդհանուր միջնակարգ և ավելի ցածր կրթական մակարդակ ունեցող­նե­րը[[21]](#footnote-21)։ Բարձրագույն կրթությունն աղ­քատ և ծայ­րահեղ աղքատ խավերի համար շա­րու­նա­կում է մնալ ոչ մատչելի (տնային տնտե­սու­թ­յունների ամբողջացված հետազո­տու­թյան ար­դյունքների համաձայն, ԲՈՒՀ-երում սովո­րող­ների 82.8%-ը եղել է ոչ աղ­քատ, 17.2%-ը` աղ­քատ, իսկ 0%-ը` ծայրահեղ աղ­քատ տնա­յին տնտեսություններից):

Կրթական ծառայությունների մատչելիության խթանման նշանակալի ներուժ է պարու­նա­կում ուսումնական գործընթացում ժամանա­կա­կից տեղեկատվական և հաղորդակցութ­յան տեխնոլոգիաների կիրառումը, ներառյալ՝ հեռավար / առցանց կրթության ընդլայնումն ու զարգացումը, որին առնչվող հիմնա­խըն­դիր­ներն ընդգծված կերպով արտահայտվե­ցին COVID-19 համավարակի հետևանքով ստեղծված իրավիճակում:

**Կրթության որակը.** 2020թ. ՀԲ-ի կողմից հրա­պարակված Մարդկային կապիտալի հա­մաթվի համաձայն, տարրական դպրոցի ա­վար­տին սովորողների շուրջ 35%-ը չի կարո­ղա­նում կարդալ և հասկանալ պարզ տեքս­տը, որն ավելի քան եռակի բարձր է տա­րա­ծա­շրջանի ցուցանիշից (11%)։ ՀԲ ուսում­նա­սի­րու­թյունները ցույց են տալիս նաև, որ Հա­յաս­տա­նում այսօր ծնված երեխան գործող կրթու­թ­յան համակարգի պայմաններում իր հնա­րա­վոր կարողությունները կիրացնի 57%-ով, ինչն էական զսպող գործոն է տնտեսական զար­­գացման տեսանկյունից:

Որակյալ կրթության ապահովմանը միտված ո­լորտային պետական քաղաքականության հիմ­նական ուղղություններից մեկը դասա­վան­դող անձնակազմի, մասնավորապես՝ ու­սու­ցիչների, մասնագիտական որակական բա­րելավումն է: Հայաստանում յուրա­քան­չ­յուր երկրորդ ուսուցիչը 50 տարեկանից բար­ձըր տարիքի է, ինչը նշանակում է, որ Հայաս­տա­նը ստիպված է լինելու հաջորդ տասնամ­յա­կում ուսուցչական համակազմի յուրաքանչ­յուր երկու անդամից մեկին փոխարինել նո­րով։ Կամավոր ատեստավորման գործըն­թա­ցի արագությունը բարձր չէ. 2022թ. կա­մա­վոր ատեստավորմանը մասնակցել է 2653 ու­սուցիչ, որոնցից ատեստավորման շեմը հաղ­թահարել է 1048-ը, իսկ 2023թ.-ին՝ 3805 և 2271 (նախատեսված՝ 3276-ի դիմաց), համա­պա­տասխանաբար[[22]](#footnote-22)։

Չնայած եռամյա *ավագ դպրոցների* հա­մա­կար­գի (10-12-րդ դասարաններ) ձևավոր­մա­նը՝ որպես հիմնական ընդհանուր կրթության շա­րունակություն, ավագ դպրոցը դեռևս չի կա­րողանում սովորողների շրջանում ա­պա­հո­վել համապատասխան նախամասնագի­տա­կան գիտելիքներ ու հմտություններ։ Շատ հա­ճախ ավագ դպրոցի սովորողները ԲՈՒՀ ըն­դունվելու համար կատարում են լրացուցիչ ծախսեր։ Տնային տնտեսությունների կենսա­պայ­ման­ների հետազոտության համաձայն՝ 2018թ. ավագ դասարաններում սովորող ե­րեխա ունեցող տնային տնտեսություններում կրթությանը հատկացվող ամսական ծախսից մասնավոր դասերին տրամադրվող գումարը ոչ աղքատ ընտանիքների համար կազմել է 38.7%, աղքատների (առանց ծայրահեղ աղ­քատ­ների) համար՝ 12.7%, ծայրահեղ աղ­քատների համար՝ 0%:

Ավագ դպրոցի մակարդակում սովորողների շուրջ 60%-ն ընդգրկված է վճարովի կրթա­կան ծառայությունների շուկայում։ Խնդրա­հա­րույց է նաև ավագ դպրոցում հոսքային ու­սուցման արդյունավետությունը, քանի որ, ինչպես ցույց են տալիս դպրոցներում ար­տա­քին գնահատման արդյունքները, դրանք ոչ միշտ են փոխկապակցված սովորողների՝ հա­մա­պատասխան հոսքի ընտրության հետ: Այսպես, կենսաբանությունից ավելի բարձր արդյունք են գրանցել հումանիտար հոսքի, օ­տար լեզվից՝ բնագիտական հոսքի սովո­րող­ները։

*Մասնագիտական կրթության* ոլորտի նշա­նա­­կա­­լի մարտահրավեր է շարունակում մնալ աշ­խատաշուկայի ներկա և կանխատեսվող պա­­հանջարկին համապատասխան որակյալ կադ­­րերի պատրաստումը, պահանջարկին միտ­­ված ընդունելության տեղերի բաշխումն ու պետպատվերի իրականացումը[[23]](#footnote-23)։

Միաժամանակ, Պարտադիր կրթու­թ­յան համա­կար­գից դուրս մնացած ե­րե­խաների ընդգրկվածության ուղ­ղությամբ ՀՊ-ն կշարունակի իրականաց­նել հետհսկողություն՝ ներկայացված [առա­ջար­­կությունների](https://armsai.am/sites/default/files/program/2025/Report%2012A%202025_0.pdf) կատարման ընթացքի մասով և կներկայացնի տեղեկատվություն վերջինիս վե­րա­բերյալ։

**Հաշվեքննության հիմնական ուղղությունները**

*Նախատեսվում է գնահատել պետական քաղաքականության միջոցառումները ստորև թը­վարկված ուղղություններով.*

* + 1. Կրթական համա­կար­գի՝ որպես մեկ ամբողջական միա­վո­րի կա­ռա­վա­ր­ու­մ և դրա լծոր­դու­մ այլ բնա­գա­վառ­ներում պետական քա­ղա­քակա­նու­թ­յուն­ների հետ:
    2. Նախադպրոցական կրթական ծա­­ռայությունների մատչե­լիություն և ո­­րակ։
    3. Ավագ դպրոցներում ընդգրկվա­ծու­թյուն և մատուցվող կրթա­կան ծա­ռա­յությունների որակ։
    4. Ուսուցիչների մաս­նա­գիտական ո­րակական բարե­լավ­ման (ատես­տա­վորման) համակարգ։
    5. Ուսումնական գործընթացում տե­ղե­կատվական և հաղորդակ­ցու­թ­յան տեխնոլոգիաների կիրառում:

*Պետական քաղաքականության միջոցառումների՝ ստորև թ­վարկված ուղղություններով գնահատման արդյունքները (հետհսկողություն)[[24]](#footnote-24)՝*

* + 1. Պարտադիր կրթու­թ­յան համա­կար­գից դուրս մնացած ե­րե­խաների ընդգրկվածության բարձ­րացում (հետ­հսկո­ղություն)։

**Տեսակ.** Կատարողականի

**Տարի.** 2024թ.

**Նպատակ.** Գնահատել պարտադիր կրթٳթյան համակարգից դٳրս ﬓացած երեխաների ընդգրկվածٳթյան բարձրացմանն ٳղղված ﬕջոցառٳﬓերի արդյու­նա­վե­տությٳնը և գնահատման արդյٳնքների հիման վրա ներկայացնել ընդգրկվածٳթյան բարձրացմանը ﬕտված առաջարկٳթյٳններ:

**Արդյունք.** Հաշվեքննության արդյունքներով Հաշ­­վեքննիչ պալատը ներկայացրել է [առաջարկներ](https://armsai.am/sites/default/files/program/2025/Report%2012A%202025_0.pdf), որոնք ուղղված են պարտադիր կրթությունից դուրս մնացած անձանց ամբողջությամբ ու ժա­մա­նա­կին բացահայտմանը, մոնիթորինգի համա­կար­­­գի բարելավմանը և կրթության հա­մա­կար­գում ընդ­գրկման ինս­տի­տու­ցիո­նալ կա­րո­ղու­թյուն­ների զար­­գաց­­մա­նը։

**Մարդկանց կյանքում փոփոխության նախադրյալներ.** Հանրակրթության մեջ մինչև 19.6 հազ. պարտադիր կրթության տարիքի անձանց ընդգրկմամբ՝ ՀՀ կրթության մինչև 2030թ. զարգացման պե­տա­կան ծրագրի իրականացումն ապահովելու նախադրյալների ձևավորում:

* + 1. Պետության կողմից ձևավորվող մասնագիտական կրթու­թ­յան առա­ջար­կի համապատաս­խա­նու­թ­յուն աշ­խա­տաշուկայի ներկա և կան­խա­տես­վող պահանջարկին։

**Տեսակ.** Կատարողականի

**Տարի.** 2025թ.

**Նպատակ.** Գնահատել պետության կողմից ձևավորվող մասնագիտական կրթու­թ­յան առա­ջար­կի համապատաս­խա­նու­թ­յունը աշ­խա­տաշուկայի ներկա և կան­խա­տես­վող պահանջարկին, հաշվի առնելով, որ արհեստա­գոր­ծական և միջին մասնագիտա­կան կրթության մեջ ցածր ընդգրկվածության պայմաններում, աշ­խա­տա­շուկայի վերլու­ծու­թ­յունները ցույց են տալիս, որ իրական աշ­խա­տաշուկայի 70%-ից ավելին ունի արհես­տա­գործական և միջին մաս­նա­գի­տական կրթությամբ մասնագետների կարիք, իսկ ար­հեստագործական կրթություն պա­հան­ջող շատ աշխատանքներում զբաղված են բարձ­րա­գույն կրթությամբ անձինք։

**Արդյունք.** Հաշվեքննության արդյունքները կներկայացվեն հաշվեքննության ավարտից հետո:



Պետությունը խթանում է շրջակա միջավայրի պահպանությունը, բարելավումը և վերականգնումը…

Յուրաքանչյուր ոք պարտավոր է հոգ տանել շրջակա միջավայրի պահպանության մասին:

*- ՀՀ Սահմանադրություն, հոդվ. 12*


**Առաջնահերթություն 3.**

**Մարդուն շրջապատող մաքուր և անվտանգ միջավայր**

**ՆՇԱՆԱԿԱԼԻ ՄԻՏՈՒՄՆԵՐ ԵՎ**

**ՄԱՐՏԱՀՐԱՎԵՐՆԵՐ[[25]](#footnote-25)**

**Սևանա լճի ջրի մակարդակն ու մաքրու­թ­յու­նը.** Սկսած 1930-ական թվականներից Սևա­նա լճի ջրի ինտենսիվ և ոչ հաշվենկատ օգ­­տագործման հետևանքով խախտվել է լճի հա­վասարակշռությունը` առաջ բերելով ջրա­կեն­սաբանական պրոցեսների և ամբողջ էկո­հա­մակարգի խաթարում, որոնք կարող են վտանգել Սևանա լճի` որպես քաղցրահամ ջրամ­բարի գոյությունը[[26]](#footnote-26) (Գծ. 6): Սևանա լճի է­կո­հա­մա­կարգի վերականգնման և պահ­պան­­ման հա­մալիրում առանցքային նշանա­կու­­թ­յուն ու­նի ջրի մակարդակի բարձրացումն (այդ թվում՝ ջրամբարաշինության, ջրառի չա­փա­­քա­­նակների արդյունավետ կառավար­ման, Ար­­փա-Սևան ջրատարի կայուն աշխա­տան­քի մի­­ջոցով (միջնաժամկետ հորիզոնում Սևանա լիճ տեղափոխվող ջրի ծավալը նա­խա­­տես­վում է 120-150 մլն խմ-ից հասցնել 260 մլն խմ-ի[[27]](#footnote-27))) ու մաքրության ապահովումը (այդ թվում՝ շրջակա բնակավայրերի ամ­բող­ջա­կան կոյու­ղաց­ման, մաքրման կայանների գոր­ծու­նեու­թ­յան, ջրածածկ և ջրածածկման են­թակա տարածքներում ան­­տառ­տնկարկ­նե­րի մաքր­ման միջոցով):



*Գծ. 6. Սևանա լճի մակարդակի նիշը և հայելու մակերեսը, 1940-2023թթ.:*

*Աղբյուր՝* Շրջակա միջավայրը և բնական պաշարները ՀՀ-ում 2023թ., ՎԿ:

**Օդի աղտոտվածությունը** մարդու առող­ջու­թ­յան համար ամենանշանակալի բնապահ­պանական ռիսկերից մեկն է: ԱՀԿ համա­ձայն, մթնոլորտային օդի աղտոտվածության հե­տևանքով աշխարհում տարեկան գրանցվում է 4.2 մլն մարդու վաղաժամ մահ՝ հիմնա­կա­նում պայմանավորված սրտանոթային, քաղց­­կեղային և քրոնիկ շնչառական հի­վան­դու­թյուններով[[28]](#footnote-28): Հետազոտությունները ցույց են տալիս, որ օդում PM2.5 կախված մասնիկների յու­րա­քանչյուր 10 մգ/մ3 աճի հետևանքով շա­քա­րա­յին դիաբետի զարգացման ռիսկն աճում է 15%-ով՝ անկախ ճարպակալման մակար­դա­կից[[29]](#footnote-29): Նշված ուղղությամբ Հաշվեքննիչ պա­լա­տը կշարունակի իրականացնել հետհսկո­ղու­թյուն՝ հաշվեքննության [առաջար­կություն­նե­րի](https://armsai.am/sites/default/files/program/2025/Report%2027A%202025.pdf) կատարման ընթացքի նկատմամբ և կներկայացնի տեղեկատվություն վերջինիս վե­րա­բերյալ։

*Գծ. 7. Անտառային տարածքի տեսակարար կշիռը ցամաքային տարածքում, %:*

*Աղբյուր՝* Անտառային ռեսուրսների համաշխարհային գնահատում, 2020, ՄԱԿ-ի ՊԳԿ:

**Անտառներ և բնակավայրերի կանաչ գո­տի­ներ.** Հայաստանը տա­րա­ծա­շրջանի ամե­նա­սակավանտառ երկիրն է (Գծ. 7): 1990-ականների սկզբին էներգետիկ և տնտե­սա­կան ճգնաժամի պատճառով մաս­սա­յական հատումների հետևանքով տարբեր ին­տեն­սի­վու­թյամբ ծառահատվել է մոտ 40 հազ. հա ան­տառ և կանաչ գոտի, որից` մոտ 7 հազ. հա-ն` համատարած: Հատումների պատ­­ճա­ռով նվազել են անտառների պաշտ­պա­նա­կան կարողությունները, ակտիվացել են էրո­զիոն և այլ բացասական գործընթաց­նե­րը, խախտ­վել է շրջակա միջավայրի էկոլո­գիա­կան հաշվեկշիռը[[30]](#footnote-30): Անտառների վերա­կանգ­նման և կայուն կառավարման անհրա­ժեշ­­տու­թ­յունը պայմանավորված է անտա­ռա­յին է­կո­հա­մակարգերի բնապահպանական գոր­­ծա­ռույթների կարևորությամբ, որոնցից են՝ ած­խածնի երկօքսիդի կլանումը և կլիմայի կար­­գա­վորումը, հողի էրոզիայի և անա­պա­տաց­ման կանխումը, ջրային հաշվեկշռի կար­գա­վո­րումը, միջավայրի սանիտա­րա­հի­գիե­նիկ վի­ճակի բարելավումը[[31]](#footnote-31): Երկարաժամ­կե­տում նա­խատեսվում է իրականացվող միջո­ցա­ռումների արդյունքում ՀՀ անտառածածկ տարածքը հասցնել մինչև 450 հազ. հա-ի[[32]](#footnote-32):

Միջնաժամկետ հորիզոնում շրջակա միջա­վայ­րի պահպանության ոլորտում ծախսերի էական մասը ուղղվելու է անտառների կա­ռա­վարմանը (2024թ.-ին ծախսվել է 4,067.4 մլն դրամ, մինչդեռ 2028թ.-ին նախատեսվում է ծախսել 9,931.0 մլն դրամ)՝ 2028թ. Անտառ­վե­րականգնման ծավալները 846 հա-ից հասցնելով 1526 հա-ի[[33]](#footnote-33)։

Բացի այդ, կարևոր նշանակություն ունի բնա­կա­վայրերում կանաչ տարածքների չափը։ Հաշ­վի առնելով ուրբանիզացիայի մակար­դա­կը, ինչպես նաև 90-ական թվականների ճգնաժամի ընթացքում 170 հազ. ծառի հա­տումը[[34]](#footnote-34), ներկայումս 1 բնակչի հաշվով կա­նաչ տարածքները Երևանում կազմում են շուրջ 8քմ[[35]](#footnote-35): ԱՀԿ համաձայն, մեկ շնչի հաշ­վով կա­նաչ տարածքների նվազագույն չափը պետք է կազմի 9քմ, իսկ ցանկալին՝ 50քմ-ն է:

**Կոշտ թափոնների կառավարում.** Հանրա­պե­տությունում առկա աղբի հեռացման վայ­րե­րը՝ աղբանոցները, չեն համապատասխա­նում միջազգային կամ քաղաքաշինական, բնա­պահպանական և սանիտարահիգիենիկ չա­փանիշներին և հանդիսանում են բացա­ռա­պես աղբի կուտակման վայր: Դրանք ցան­կա­պատված չեն, ինչի պատճառով տարածք կա­րող են մուտք գործել անօթևաններն ու կեն­դանիները, բացակայում է տեղադրվող աղ­­բի հաշվառման համակարգը, աղբատար մե­քենաների լվացման և ախտահանման սար­­քավորումները, տեղադրված թափոն­նե­րը չեն ծածկվում հողով, ինչի հետևանքով տե­­ղի է ունենում ինքնաբռնկում՝ հան­գեցնե­լով օդի, ջրի և հողի աղտոտմանը, մասնա­վո­րապես դիօքսիններով, որոնց բացասական ազ­դեցությունը մարդկանց առողջության վրա նշանակալի է: Բացակայում է ստոր­գետ­նյա ջրերի և արտանետվող գազերի վերա­հսկողությունը: Որոշ աղբավայրերում աղբը հրկիզվում է տեղական կոմունալ ծառայութ­յուն­ների կողմից՝ աղբավայրում տեղադրվող աղբի քանակը այդպիսով նվազեցնելու նպա­տա­կով[[36]](#footnote-36)։ Աղբահանության համակարգի ռազմավարությամբ 2016 թվականից նպատակադրվել էր ստեղծել կոշտ կենցաղային թափոնների կառավարման ԵՄ չափանիշնե­րին համապատասխան սանիտարական աղբավայր և ներդնել աղբահանության արդյունավետ համակարգ, որը գյուղական համայնքներում, կոշտ կենցաղային թափոնների հավաքման և հեռացման պատշաճ ծառայություններ է տրամադ­րե­լու բնակչությանը և հիմ­նարկ­ներին: Նա­խա­տեսվում էր աղբավայրի շինարարությունը նախատեսվում է սկսել 2021 թվականի գարնանը։ Այնուհանդերձ, կոշտ թափոնների կառավարման բյուջետա­յին ծրագիրը բնութագրվում է քրոնիկ թերա­կատարմամբ։

**Ընդերքօգտագործման թափոններ**. Հան­րա­պե­տու­թյունում առկա են դեռևս խորհրդա­յին ժամանակաշրջանում առաջացած, հնա­րա­վոր բնապահպանական պարտավորու­թ­յուն­ներ ենթադրող և շրջակա միջավայրն աղ­տոտող հանքարդյունաբերության և հարա­կից ոլորտների 44 նույնականացված տեղա­մա­սեր: Ընդերքօգտագործման թափոնների լքված կամ տիրազուրկ տեղամասերի մաքըր­ման և ռեկուլտիվացիայի աշխատանքներն ու­նեն էական նշանակություն նշված աղբյու­րից բնապահպանական ռիսկի կառավար­ման համար (առավել վտանգավոր հա­մար­ված 10 տեղամասերի մասով մաքր­ման և ռե­կուլտիվացիայի արժեքը գնահատ­վել է շուրջ 2.2 մլրդ դրամ)[[37]](#footnote-37):


Շրջակա միջավայրի վրա ազդեցության տե­սանկյունից կարևոր նշանակություն ունի նաև պետական ծախսերի բնապահպանա­կան արդյունավետությունը, այդ թվում՝ պե­տա­կան գնումների, ձեռնարկություններին սուբ­սիդավորման, պետական ապարատի պահ­պանման ծախ­սերի (օրինակ՝ ավտոմե­քե­նաների գնման և վառելիքի գծով ծախ­սե­րի) բնա­պահ­պանական բացասական հե­տևանք­ների կա­ռավարման ճանապարհով։

**Կլիմայի փոփոխություն.** Հայաստանին բնո­րոշ են բարձր հաճախության և ին­տեն­սի­վու­թ­յան ՀՎԵ-ներ, որոնք ա­ռա­ջաց­նում են ե­րաշտ­ներ, սողանքներ, սե­լավ­ներ, ան­­տա­ռա­յին հրդեհներ և այլն՝ զգալի կո­րուստ­ներ պատ­ճառելով բնակչությանն ու տնտե­սու­թ­յա­նը:

Հայաստանի բարձր խոցելիությունը կլիմա­յա­կան ռիսկերի նկատմամբ պայմանավոր­ված է նաև գյուղական բնակչության մեծ տե­սակարար կշռով (բնակչության մեկ եր­րոր­դը), գյուղատնտեսության՝ ՀՆԱ-ում ունեցած մեծ տեսակարար կշռով, աղքատության բար­ձըր մակարդակով։ Աղքատ բնակչությունն ա­վելի խոցելի է ծայրահեղ ջերմաստիճանային պայմանների (բարձր և ցածր), վատ եղանա­կա­յին պայմանների և բնական աղետների նկատմամբ: Եթե հա­մատեղ դիտարկենք Հա­յաս­տանում երաշ­տի, հողի էրոզիայի և բնա­կան այլ աղետների պատմական տվյալները, ցածր եկամուտ ու­նե­ցող գյուղական հա­մայնքները հատկապես խոցելի են կլիմայի փո­փոխության հետևանք­նե­րի նկատմամբ, ո­րոնցով հիմնականում պայ­մանավորված են այն­պիսի երևույթներ, ինչ­պիսիք են՝ ջրով ա­պա­հովվածության մա­կար­դակի անկումը, ա­ռող­­ջապահական ռիս­կե­րի ավելացումը, գյու­ղա­տնտեսական ար­տա­դրողականության ան­­­կումը և ՀՎԵ-ների աճը:

Հայաստանի կլիման փոխվում է գլոբալ մի­տում­ներին համապատասխան: 1935-2023թթ. դիտվել է միջին տարեկան ջերմաս­տի­ճանի բարձրացում 1,60C-ով, ընդ որում, նույն ժամանակահատվածում միջին տարե­կան տեղումների քանակը նվազել է 20.2%-ով (Գծ. 8)[[38]](#footnote-38): Տաք օրերի և գի­շեր­ների հաճախա­կա­նությունը նույնպես կտրուկ աճել է, իսկ ցուրտ օրերն ու գիշերնե­րը զգալիորեն նվա­զել են:

Վերջին տասնամյակներում, ինչպես ամբողջ աշ­խարհում, այնպես էլ Հայաստանում կլի­մա­յի փոփոխության հետևանքով բնական ա­ղետ­ների հաճախականությունը և ինտենսի­վու­թյունը զգալիորեն աճել է[[39]](#footnote-39)։





Գծ. 8. Օդի տարեկան միջին ջերմաստիճանի շեղումները 1961-1990թթ. նորմայի նկատմամբ, 1935 2023թթ., *0C (վերևի գրաֆիկ), Տեղումների միջին տարեկան քանակի շեղումները 1961-1990թթ. նորմայի նկատմամբ, 1935-2023թթ, մմ (ներքևի գրաֆիկ)*:

Անվտանգ բնական միջավայրից զատ կա­րևոր է նաև անվտանգ հասարակական մի­ջա­վայրի առկայությունը։ Այս տեսանկյունից նշա­նակալի մարտահրավերներ են դիտարկ­վել հանցագործությունների դեմ պայքարը, երթևեկության և կիբեռմիջավայրի անվտան­գու­թյունը։

**Հանցագործությունների դեմ պայքար.** 2023 թվականին հանցագոր­ծու­թ­յան դեպքերը ՀՀ-ում ա­ճել են 8.1%-ով, իսկ 2024 թվականին՝ նվազել են 1.1%-ով, մինչդեռ՝ ծանր հան­ցա­գործության դեպքերն աճել են համապա­տաս­խանաբար՝ 90.7%-ով և 25.1%-ով: Առանձնապես ծանր հանցա­գոր­ծու­թյուն­ների 2100 դեպքերից 1502-ը հան­կար­ծա­մա­հու­թյունների դեպքերն են (2023 թվականին գրանցված առանձնապես ծանր՝ 1678 հանցագործություններից հանկար­ծամա­հու­թյուն­ների դեպքերը կազմել են 1132): Այլ խոսքով, եթե առանձնապես ծանր հանցագործությունների դեպքերը ներ­կա­յաց­վեն առանց հանկարծամահությունների թվերի, ապա կարող ենք փաստել, որ 2024 թվականին գրանցվել է առանձնապես ծանր հանցագործությունների 598 դեպք՝ նախորդ տարվա 546-ի դիմաց (աճը՝ 52 դեպք կամ 9.5%):[[40]](#footnote-40)։ Հասարակական կար­գի պահ­պանման տեսանկյունից կա­րևոր­վում է Ներքին գոր­ծե­րի նախարարությունում բարե­փո­խում­ների ըն­թաց­քի, այդ թվում՝ միջազգային փոր­ձի տե­սանկյունից Ներքին գործերի նա­խա­րա­րու­թյան ֆունկ­ցիոնա­լու­թ­յան և ռեսուրսների օգ­տա­գործ­ման արդյու­նա­վետության բարե­լավ­մա­նը միտված ջան­քե­րի գնահատումը։

**Երթևեկության անվտանգություն.** ՀՀ-ում ՃՏՊ-ներից մահերի համատեքստում կա­րևորվում է երթևեկության ան­վտան­գու­թյան ողջ համալիրի գնահատումը, այդ թվում՝ ճա­նա­պարհների կահավորման, ավ­տո­մե­քե­նա­ների տեխնիկական զննման ո­լոր­տի պետա­կան կարգավորման արդյու­նա­վե­տության, ճանապարհային երթևեկության անվտան­գութ­յան մա­սով։

**Անվտանգ կիբեռմիջավայր.** Համաշխարհա­յին կիբեռանվտանգության համաթվի[[41]](#footnote-41) հա­մա­­ձայն, Հայաստանը կիբեռան­վտան­գու­թ­յան մակարդակով զբաղեցնում է 90-րդ տեղն աշ­խարհի 193 երկրների շարքում, իսկ Ազ­գա­յին կիբեռանվտանգության համաթվի[[42]](#footnote-42) հա­մա­ձայն՝ 96-րդ տեղը 176 երկրների շարքում։ Նշված ցուցանիշներով Հայաստանի դիրքը հա­մադրելի երկրների (ԱՊՀ և ԿԱԵ) համա­տեքստում ցածրագույններից է (Գծ. 9):Կի­բեռ­անվտան­գու­թյան ապահովման մասով ՀՊ-ն արձանագրել էր[[43]](#footnote-43), որ ՀՀ-ում առկա չէ ԿՏԵ-ների սահմանում, բացա­կա­յում են դը­րանց բացահայտման չափանիշ­նե­րը և ԿՏԵ-նե­րի ազգային ռեգիստրը, որի պայ­­ման­նե­րում հնարավոր չէ կիրառել ԿՏԵ-նե­րի պաշտ­պա­նության ինստի­տու­ցիո­նալ կա­­ռու­ցա­կար­գեր։ Արձանագրվել էին նաև կի­բեռ­ան­վտան­գու­թյան ոլորտի ստանդարտ­նե­րի տե­ղայ­նաց­ման, ազգային կիբեռ­շա­րու­նա­­կա­կա­­նու­թ­յան պլանների, կիբեռանվտան­գու­թ­յան վար­ժանքների, կիբեռ-պատահար­նե­րի պար­տա­դիր ազդարարման և արձա­գանք­ման կա­րո­ղություններին առնչվող հիմ­նա­խնդիրներ: Այս ուղղությամբ ՀՊ-ն կշա­րու­նա­կի ի­րա­կա­նաց­նել հետհսկողություն՝ հաշ­վե­քննության [ար­դյունքների](https://armsai.am/sites/default/files/program/2023/btan-digitalization.docx) կատարման նկատ­մամբ և կներկայացնի տեղեկատվություն վերջինիս վե­րա­բերյալ։

*Գծ. 9. Համաշխարհային կիբեռանվտանգության համաթիվ*

**Հաշվեքննության հիմնական ուղղությունները**

*Նախատեսվում է գնահատել պետական քաղաքականության միջոցառումները ստորև թը­վարկված ուղղություններով.*

1. Սևանա լճի էկոլո­գիա­կան հա­վա­սա­րակշռության վերա­կանգնում, այդ թվում՝ ջրի մա­կար­դա­կի բարձրացում ու մաք­րության ապա­հովում:
2. Անտառների կայուն կառավարում (այդ թվում՝ պահպանություն, պաշտ­պա­նություն, կայուն օգտագործում, վե­րար­տադրություն և անտառածածկի ա­վե­լացում):
3. Երևան քաղաքում կա­նաչ տա­րածքների կառավարում և ընդլայնում:
4. Կլիմայի փոփոխութ­յան հե­տևանքների նկատմամբ հար­մար­­վո­ղա­կա­նություն:
5. Պետական ծախսերի բնա­պահ­պա­նական արդ­յու­նա­վե­տու­թ­յու­ն (այդ թվում՝ կանաչ տնտեսության զար­գա­ցում):
6. Ընդերքօգտա­գործ­ման թափոն­նե­րի տեղամասերի ռեկուլ­տի­վացիա։
7. Կոշտ թափոնների կա­ռավարում։
8. Հանցագործություն­նե­րի դեմ պայ­քար։

*Պետական քաղաքականության միջոցառումների՝ ստորև թ­վարկված ուղղություններով գնահատման արդյունքները (հետհսկողություն)[[44]](#footnote-44)՝*

1. Օդի աղտոտվածութ­յան նվազե­ցում:

**Տեսակ.** Կատարողականի

**Տարի.** 2024թ.

**Նպատակ.** Գնահատել մարդٳ առողջٳթյٳնը օդի աղտոտվածٳթյٳնից պաշտպանելٳն ٳղղված հանրային քաղաքականٳթյան ﬕջոցառٳﬓերի արդյٳնավետٳթյٳնը և գնահատման արդյٳնքների հիման վրա ներկայացնել օդի պահպանٳթյան կառավարման համակարգի բարելավմանն ٳղղված առաջարկٳթյٳններ:

**Արդյունք.** Հաշվեքննٳթյան արդյٳնքներով Հաշվեքննիչ պալատը ներկայացրել է 7 [առաջարկներ](https://armsai.am/sites/default/files/program/2025/Report%2027A%202025.pdf), որոնք ٳղղված են մթնոլորտային օդի պահպանٳթյան բնա­գա­վառٳմ հանրային կառավարٳմը ﬕջազգային չափանիշներին հա­մա­պա­տաս­խան բա­րե­լա­վելٳն՝ վերջնարդյٳնքٳմ օդի աղ­տոտ­վա­ծٳթյամբ պայմանավորված վաղաժամ մահերի կրճատման նպատակին հասնելٳ հեռանկարով։

**Մարդկանց կյանքում փոփոխության նախադրյալներ.** Տարեկան ավելի քան 3 հազ. մարդու՝ օդի աղտոտվածությամբ պայ­մա­նա­վորված վաղաժամ մահերի, 1.45 մլրդ դոլարի (ՀՀ ՀՆԱ-ի ավելի քան 10%-ի) չափով վնասի նվազեցման ներուժ:

1. Կի­բեռանվտանգության ինստի­տու­ցիո­նալ կառուցակարգերի ներդրում։

**Տեսակ.** Կատարողականի

**Տարի.** 2022թ.

**Նպատակ.** Պարզել թվայնացման գոր­ծող ռազ­մա­վա­րական-ինստիտուցիոնալ կա­ռու­ցա­կար­գերի ար­դ­յու­նավետությունը ՀՀ թվային փո­խակերպման ապահովման հար­ցում:

**Արդյունք.** Հաշվեքննٳթյան արդյٳնքներով Հաշվեքննիչ պալատը ներկայացրել է երկու տաս­նյակից ավելի [առաջարկներ](https://armsai.am/sites/default/files/program/2023/btan-digitalization.docx)՝ որոնք ٳղղված են Հայաստանի թվայնացման ռազմավարության վերանայմանը, կի­բեռանվտանգության ոլորտի օրենսդրորեն կարգավորմանը՝ նպատակ ունենալով նպաստել տվյալ բնա­գա­վառում պետության ներուժի լիարժեք իրացմանը:

**Մարդկանց կյանքում փոփոխության նախադրյալներ.** Քաղաքացիների համար ապահով, հասանելի և արդյունավետ թվային ծառայություններից օգտվելու, իսկ պետության համար՝ վստահելի տվյալների ու կայուն թվային կառավարման ապահովման ներուժ:

1. Երթևեկության ան­վտան­գություն։

**Տեսակ.** Կատարողականի

**Տարի.** 2025թ.

**Նպատակ.** Գնահատել երթևեկության անվտանգության համակարգը, հաշվի առնելով, որ ՀՀ-ում ճանապար­հատրանս­պոր­տային պատա­հար­ներից (ՃՏՊ) մահերի թիվը։ Այս համատեքս­տում կա­րևորվում է երթևեկության ան­վտան­գու­թյան ողջ համալիրի գնահատումը, այդ թվում՝ ճա­նա­պարհների կահավորման, ավ­տո­մե­քե­նա­ների տեխնիկական զննման ո­լոր­տի պետա­կան կարգավորման արդյու­նա­վե­տության, ճա­­­նա­­պար­հա­պա­րեկային ծառայութ­յան գոր­ծու­նեու­թյան մա­սով։

**Արդյունք.** Հաշվեքննության արդյունքները կներկայացվեն հաշվեքննության ավարտից հետո:



Յուրաքանչյուր ոք ունի իր իրավունքների և ազատությունների արդյունավետ դատական պաշտպանության իրավունք։

*- ՀՀ Սահմանադրություն, հոդվ. 61*

**Առաջնահերթություն 4.**

**Մարդուն մատչելի և արդյունավետ արդարադատություն**

**ՆՇԱՆԱԿԱԼԻ ՄԻՏՈՒՄՆԵՐ ԵՎ**

**ՄԱՐՏԱՀՐԱՎԵՐՆԵՐ[[45]](#footnote-45)**

«Freedom House»-ի «Ազատությունն աշ­խար­հում» զեկույցի համաձայն, ՀՀ-ում ան­­կախ դատական համակարգի ցուցա­նի­­շը 2019-2023թթ. ընթացքում առավե­լա­­գույն 4 միավորից գնահատվել է ցած­րա­գույն՝ 1 միավոր մակարդակում[[46]](#footnote-46)։ Մի­ջազգային հանրապետական ինստի­տու­­­տի (IRI) Հարցումների հետազո­տու­թ­յան կենտրոնի կողմից 2023թ. իրակա­նաց­­ված ուսումնա­սի­րության համա­ձայն, դատական հա­մա­կարգը շարունա­կում է մնալ ամե­նա­քիչ վստահելի պետական ինս­տի­տուտ­­նե­րից մեկը. ՀՀ բնակչության միայն 9%-ն է լիովին բավարարված եղել դա­տա­րան­ների աշ­խատանքով[[47]](#footnote-47): Միևնույն ժամանակ, դա­տա­վճիռ չստացած ա­զա­տա­զրկված­նե­րի տե­սա­կա­րար կշիռը բանտարկյալների ընդհանուր թվում հետևողականորեն աճում է (Գծ. 10)՝ խո­րաց­նե­լով շեղումը համանուն ցուցանիշի հա­մաշ­խար­հային միջին միտումից (եր­կա­րա­ժամ­­կետ մի­ջազ­գա­յին թիրախը 7%-ն է[[48]](#footnote-48))։

*Գծ. 10. Դատավճիռ չստացած ազատազրկվածների տեսակարար կշիռը բանտարկյալ­ների ընդհանուր թվում, %:*

*Աղբյուր՝* ԿԶՆ 16.3.2 ցուցիչ, ՄԱԿ։

**Դատարանների մատչելիություն.** դատա­րան­ների ծանրաբեռնվածության թեթևաց­ման, դատական գործերի՝ ողջամիտ ժամ­կետ­­­ներում քննության (դատավարական ժամ­­­կետների խնայողության սկզբունքի ար­դ­յու­նավետ իրականացման) տեսանկյունից կա­­­րևոր նշանակություն կարող է ունենալ ար­դարադատության ոլորտի թվային փո­խա­կեր­­պումը (թվայնացումը), կառավարման հա­­մա­կարգի բարելավումը, դատարանների և դա­տավորների մասնագիտացումը, վեճերի լուծ­ման այլընտրանքային եղանակների զար­գա­ցումը: Վեր­­ջիններս թիրախավորված են ՀՀ կա­ռա­վա­րության՝ դատական և իրավա­կան բա­րե­փոխումների 2022-2026թթ. ռազ­մա­վարութ­յամբ, որի իրականացման ուղ­ղու­թ­յամբ նա­խա­տեսվում է ծախսել շուրջ 21 մլրդ դրամ։

**Քրեակատարողական ծառայության ար­դյու­նավետություն.** միջնաժամկետ հորի­զո­նում քրեա­կա­տա­րողական ծառայություն­նե­րին ուղղվող ծախսերը նախատեսվում է ավե­լաց­նել շուրջ 2/3-ով, իսկ ՔԿՀ-ներում պատժի կրման պայմանների՝ մի­ջազգային չափանիշ­նե­րին համապա­տաս­խա­նությունը 7-ապատ­կել մին­չև 2030թ.-ը[[49]](#footnote-49)։ 2025թ. քրեակատարողական ծառայությունների իրականացման համար ՀՀ պետական բյուջեով նախատեսվել է տրամադրել շուրջ 12,9 մլրդ դրամ (2020 թվականին նախատեսվել էր 9,3 մլրդ դրամ), որի շրջանակներում իրականացվում են այնպիսի միջոցառումներ, ինչպիսիք են՝ ՔԿՀ-ում դատապարտյալների համար հան­րակըր­թական, մասնագիտական կրթական, միջին մաս­նա­գի­տա­կան­/տեխնիկական կրթական ծրագրերը, կալանավորված անձանց և դա­տա­պարտ­յալ­ներին տրամադրված հո­գե­բա­նական խորհրդատվությունները, որոնք կապված են սահմանված այնպիսի արդյունքային ցուցանիշի հետ, ինչպիսիքն են ՔԿՀ-ում կալանավորված անձանց և դատապարտյալների աշխատանքով ապա­հով­վածության ցուցանիշը։

**Պրոբացիայի ծառայության արդյունավե­տու­թյուն.** Պրոբացիայի ծառայության ներդ­րու­մը կարևոր նշանակություն ունի հանցա­գոր­ծություն կատարած անձանց վերասո­ցիա­լականացման և վերականգնողական ար­դա­րադատության արդյունավետության տե­­սանկյունից։ Հանցանք կատարած ան­ձանց կրկնահանցագործության թիվը նա­խա­­տեսվում է նվազեցնել 30%-ով[[50]](#footnote-50)։ 2023թ. պրոբացիայի տակ է գտնվել շուրջ 8 հազ. շահառու, սակայն վերասոցիալակա­նաց­ման ծրագրերին մասնակցել է 702-ը[[51]](#footnote-51)։

**Դրամական միջոցների արգելադրման և բռնա­գանձման գործընթացի արդյունա­վե­տու­թյուն.** Դատաիրավական բարեփոխում­նե­րի ուղղություններից է կատարողական վա­­րույթի շրջանակում պարտապանի բան­կա­յին հաշիվներում և ավանդներում առկա դրա­մական միջոցների արգելադրման և բռնա­գանձման գործընթացի օպտիմալա­ցու­մը՝ գործընթացի ավտոմատացման, ար­գե­լա­դրման և ապաարգելադրման ժամ­կետ­ների կրճատման, բռնագանձված գու­մար­ների ա­ռա­վելագույն արագ բաշխման և կա­տա­րո­ղա­կան վարույթի կարճման ճանա­պար­հով։

**Հաշվեքննության հիմնական ուղղությունները**

*Նախատեսվում է գնահատել պետական քաղաքականության միջոցառումները ստորև թը­վարկված ուղղություններով.*

1. Դատավարական ժամ­­կետների խնա­յողություն:
2. ՔԿՀ-ների ակտիվնե­րի կառա­վա­րում։
3. Կատարողական վա­րույ­թի շրջա­նա­կում պարտապանի բան­կային հա­շիվ­ներում և ավանդ­նե­րում առկա դրա­մա­կան միջոցների ար­գե­լադրում և բռնա­գանձում։
4. Քրեակատարողական ծա­ռա­յու­թյան գործունեություն:

*Պետական քաղաքականության միջոցառումների՝ ստորև թ­վարկված ուղղություններով գնահատման արդյունքները (հետհսկողություն)[[52]](#footnote-52)՝*

1. Պրոբացիայի ծառա­յու­թ­յան գոր­ծու­նեություն։

**Տեսակ.** Կատարողականի

**Տարի.** 2024թ.

**Նպատակ.** Գնահատել պրոբացիայի շահառٳների վերասոցիալականացմանն ٳղղված՝ պրոբացիայի ծառայٳթյան գործٳնեٳթյան արդյٳնավետٳթյٳնը և գնահատման արդյٳնքների հիման վրա ներկայացնել տվյալ բնագավառٳմ հանրային կառավարման բարելավմանն ٳղղված առաջարկٳթյٳններ:

**Արդյունք.** Հաշվեքննիչ պալատը ներկայացրել է ﬕ շարք [առաջարկներ](https://armsai.am/sites/default/files/program/2025/Report%2016A%202025.pdf), որոնց իրագործմամբ հնարավոր է բարելավել Պրոբացիայի ծառայٳթյան գործٳնեٳթյٳնը: Դրանք ենթադրٳմ են ներդնել պրոբացիայի շահառٳների ռիսկերի ٳ կարիքների գնահատման արդյٳնավետ համակարգ, բացահայտված կարիքները համարժեքորեն հասցեագրող վերասոցիալականացման ﬕջոցառٳմների պլանավորման և դրանց արդյٳնքների գնահատման ﬔխանիզﬓեր, ինչպես նաև իրականացնել նշված գործողٳթյٳնների արդյٳնավետ թվային փոխակերպٳմ:

**Մարդկանց կյանքում փոփոխության նախադրյալներ.** Պրոբացիայի ավելի քան 4 հազ. շահառուներին հասարակությանը բարեհաջող վերաինտեգրման ներուժ՝ կարիքների գնահատմամբ և դրանք հասցեագրող վերասոցիալականացման միջոցառումների իրականացմամբ:



ՀՀ տնտեսական կարգի հիմքը սո­ցիա­լական շուկայական տնտեսութ­յունն է, որը հիմնված է մասնավոր սե­փականության, տնտեսական գոր­ծու­նեության ազատության, ազատ տնտեսական մրցակցության վրա և պե­տական քաղաքականության մի­ջո­ցով ուղղված է ընդհանուր տնտեսա­կան բարեկեցությանը և սոցիալական ար­դարությանը:

*- ՀՀ Սահմանադրություն, հոդվ. 11*

**Առաջնահերթություն 5.**

**Արտահանմանը միտված, գիտահեն և մրցակցային տնտեսության զարգացում**

**ՆՇԱՆԱԿԱԼԻ ՄԻՏՈՒՄՆԵՐ ԵՎ ՄԱՐՏԱՀՐԱՎԵՐՆԵՐ[[53]](#footnote-53)**

Տնտեսության արտա­հա­նելի հատվածի մաս կազմող գյուղա­տնտե­սության ճյուղը, վեր­ջին տարիների ընթացքում առաջին անգամ դրա­կան նպաստում է ու­նեցել ՀՀ տնտե­սա­կան աճին։

Միջնաժամկետ հորիզոնում կանխատես­վում է գյուղատնտեսության ոլորտի՝ շուրջ 3%-անոց տարեկան աճ։ Ար­դյու­նա­բե­րու­թ­յան ոլորտի աճի հեռանկարները ճշգրտվել են՝ ՀՆԱ-ի միջին տա­րե­կան ակնկալվող ա­ճից ավելի ցածր մակարդակում (Գծ. 11)։

*Գծ. 11. Գյուղատնտեսության և արդյունաբերության ավելացված արժեքի աճը, %:*

*Աղբյուր*՝ 2025թ. պետբյուջեի ուղերձ-բացատրագիր:

**Գյուղատնտեսություն.** Ոլորտի նշանակալի հիմ­նախնդիրը շարունակում է մնալ գյուղա­ցիական տնտեսությունների *փոքր չափերը* (շուրջ 346 հազ. տնտեսություններից յուրա­քանչ­յուրին միջինում բաժին է ընկնում 1.48 հա հողատարածք՝ ըստ մարզերի տատան­վե­լով՝ Արարատի մարզում՝ 0.72 հա-ից մինչև Շի­րակի մարզում՝ 2.54 հա-ի միջակայքում[[54]](#footnote-54)) և *հողերի մասնատվածությունը* (գյուղա­ցիա­կան տնտեսությունների 45%-ը կազմված է 3 և ավելի, իսկ 20%-ը՝ 5 և ավելի հողամասե­րից), որի պայմաններում ցածր է աշ­խա­տան­քի արտադրողականությունն ու գյու­ղա­տնտե­սական արտադրանքի ապ­րան­քայ­նու­թ­յան մակարդակը (2023թ. կազմել է 57.2%[[55]](#footnote-55))։

Ռազմավարական նշանակություն ունեցող գյու­ղատնտեսական որոշ արտադրատեսակ­նե­րի գծով ինքնաբավության մակարդակը զգա­լիորեն ցածր է, ինչը բացասաբար է ազ­դում երկրի *պարենային անվտանգության* վրա (օրինակ՝ ցորենի գծով ինքնա­բա­վու­թ­յան աստիճանը 2022թ. դրությամբ կազմել է 24.4%, խոզի մսինը՝ 47.3%, թռչնի մսինը՝ 22.3%[[56]](#footnote-56))։

Ոլորտի զարգացման տեսանկյունից կարևոր նշա­նակություն ունի *ջրամբարաշինության* են­­թա­կառուցվածքային ծրագրերի իրա­կա­նա­ցումը՝ հատկապես արտածին գործոն­նե­րով պայմանավորված Հանրապետության խո­­շորագույն՝ Ախուրյանի ջրամբարի քրոնիկ թեր­­լցվածության, Սևանա լճի էկոլոգիական խախտված հավասարակշռության պայման­նե­­րում ջրառի սահմանաչափերի չգերա­զանց­­ման համատեքստում։

**Արդյունաբերություն.** Հիմնական ջանքերն ուղղվելու են մշակող արդյունաբերության զար­գացմանը։ Նախատեսվում է վերջինիս մաս­նաբաժինը ՀՆԱ-ում հասցնել 15%-ի՝ ո­լոր­տին ուղղելով 80 մլրդ դրամ ֆինանսական մի­ջոցներ։ Արդյունաբերության զարգացման հայտարարված 5 գերակա ոլորտներն են՝ 1. Ոս­կեր­չությունն ու ադամանդագործությունը, 2. Թե­թև արդյունաբերությունը (սննդի, տեքս­տիլ և այլն), 3. Ծանր արդյունա­բե­րու­թ­յու­նը (լեռ­նա­մե­տալուրգիա, քիմիա), 4. Սար­քա­­շինու­թ­յու­նը (սարքեր, մեքենաներ, արևա­յին տեխ­նո­լո­գիա­ներ), 5. Դեղագործությունը։

**Տնտեսական դիվանագիտություն.** Արտա­հան­ման խթանման տեսանկյունից կարևոր նշանակություն ունի նաև տնտեսական դի­վա­նագիտության զարգացումը։ Միջնաժամ­կետ հորիզոնում նախատեսվում է դես­պան­ըն­կալ երկրի հետ տարեկան առևտրաշրջա­նա­ռությունն ավելացնել 22-27%-ով։ Հարկ է նշել, որ 2023թ. ՀՀ առևտրային ներկա­յա­ցուց­չությունների նպատակների և խնդիր­նե­րի իրագործման բյուջետային միջոցառման կա­տարողականը պլանավորվածի համեմատ կազմել է 19.5% (2022թ.՝ 17.9%), ինչպես նաև օտարերկրյա պետություններում գործել են ՀՀ 2 առևտրային ներկայացուց­չու­թ­յուն­ներ՝ նա­խատեսված 5-ի փոխարեն։

**ՓՄՁ-ներ.** Տնտեսության մրցակցայնության տե­սանկյունից կարևոր նշանակություն ունի ՓՄՁ-ների զարգացումը, որոնց մաս­նա­բա­ժի­նը ՀՆԱ-ում նախատեսվում է միջնա­ժամ­կե­տում ավելի քան կրկնապատկել՝ հասցնե­լով 55%-ի։ Հարկ է նկատել, որ 2022թ. և 2023թ. ՓՄՁ սուբյեկտներին աջակցության բյու­ջետային ծրագրի կատարողականը կազ­մել է 0%՝ նա­խա­տեսված 160 մլն միջոցների պայ­ման­նե­րում[[57]](#footnote-57)։

**Գիտահեն տնտեսություն.** ՀՀ-ում գիտութ­յան զարգացման վրա նշանակալի զսպող ազ­դեցություն ունի գիտական արդյունքների թույլ պահանջարկվածությունը պետության, տնտեսության և հասարակության կողմից։ Այս հիմնախնդիրն առավել ընդգծվում է գի­տու­թյան ֆինանսավորման գործող կառու­ցա­կարգերի պայմաններում, մասնավորա­պես՝ թեմատիկ ֆինանսավորման մեխանիզ­մի շրջանակներում գիտական արդյունքի հան­դեպ պահանջարկի (թեմաների առաջա­դրման) և առաջարկի՝ նույն սուբյեկտի (գի­տա­կան համայնքի) կողմից ձևավորման հա­մատեքստում։ Թեմատիկ ֆինանսավորման շրջանակներում պահանջարկի ձևա­վոր­մա­նը պե­տության և բիզնեսի մասնակցության խթանումը կա­­րող է բարելավել ստացվելիք գի­տական արդյունքների իրագործելիության (առևտ­րայ­նացման) մակարդակը։

**Հաշվեքննության հիմնական ուղղությունները**

*Նախատեսվում է գնահատել պետական քաղաքականության միջոցառումները ստորև թը­վարկված ուղղություններով.*

1. Պարենային անվ­տան­գու­թ­յան ա­­­պա­հովում։
2. ՀՀ գյուղատնտե­սու­թ­յան ոլորտի տնտեսական զար­գա­ցումն ապահովող հիմնական ուղղու­թ­յուն­ների 2020-2030թթ. ռազմա­վա­րու­թ­յան կատարում (էական ուղղություններ)։
3. Ջրային ռեսուրսների կառավա­րում (էական ուղղություններ):
4. Փոքր ու միջին ջրամ­բա­րա­շի­նու­թ­յուն:
5. Արդյունաբերության զար­գացում։
6. ՓՄՁ-ների զար­գաց­ում։
7. Գիտության թե­մա­տիկ ֆինան­սա­վոր­ման համակարգ։

*Պետական քաղաքականության միջոցառումների՝ ստորև թ­վարկված ուղղություններով գնահատման արդյունքները (հետհսկողություն)[[58]](#footnote-58)՝*

1. Գյուղատնտեսական նշա­նա­կու­թ­յան չօգտագործվող հողերի շրջա­նա­ռու­թյան մեջ դնելը և հողերի կոն­սո­լի­դա­ցումը։

**Տեսակ.** Կատարողականի

**Տարի.** 2025թ.

**Նպատակ.** Գնահատել ՀՀ-ում հողերի կոնսոլիդացման գործընթացի և հողերի խոշորացմանն ուղղված հանրային քաղաքականության մի­ջոցառումների արդյունավետությունը, հաշվի առնելով, որ ոլորտի նշանակալի հիմ­նախնդիրը շարունակում է մնալ գյուղա­ցիական տնտեսությունների փոքր չափերը և հողերի մասնատվածությունը, որի պայմաններում ցածր է աշ­խա­տան­քի արտադրողականությունն ու գյու­ղա­տնտե­սական արտադրանքի ապ­րան­քայ­նու­թ­յան մակարդակը (2023թ. կազմել է 57.2%[[59]](#footnote-59))։ Նախատեսվում է հողերի չօգտա­գործ­ման մա­կարդակը նվազեցնել տարեկան 1000 հա-ով։

**Արդյունք.** Հաշվեքննության արդյունքները կներկայացվեն հաշվեքննության ավարտից հետո:

1. ՀՀ տնտեսական դի­վա­նագիտու­թ­յուն։

**Տեսակ.** Կատարողականի

**Տարի.** 2025թ.

**Նպատակ.** Գնահատել տնտեսական դիվանագիտության զարգացմանն ուղղված պետության միջոցառումների արդյու­նա­վետությունը, հաշվի առնելով, որ տվյալ ծրագրային կետի էականությունը պայմանավորված է տնտեսական դիվանագիտության՝ արտա­հան­ման խթանման վրա ազդեցության նշանակալի ներուժով։

**Արդյունք.** Հաշվեքննության արդյունքները կներկայացվեն հաշվեքննության ավարտից հետո:



Կառավարությունն իրականացնում է ֆինանսատնտեսական, վարկային և հարկային միասնական պետական քաղաքականություն:

Կառավարությունը կառավարում է պետական սեփականությունը:

*- ՀՀ Սահմանադրություն, հոդվ. 154*

**Առաջնահերթություն 6.**

**Պետական ֆինանսների և սեփականության կառավարման ինստիտուտների զարգացում**

**ՆՇԱՆԱԿԱԼԻ ՄԻՏՈՒՄՆԵՐ ԵՎ**

**ՄԱՐՏԱՀՐԱՎԵՐՆԵՐ[[60]](#footnote-60)**

2022թթ. տեղի ունեցած հարկաբյուջե­տա­­յին կոնսոլիդացիայի պայմաննե­րում Կառավարության պարտք / ՀՆԱ հա­­րա­բե­րակցությունը նվազեց հար­կա­բյու­ջե­տա­յին կանոնի շեմից (50%), ինչը թույլ տվեց մե­ծաց­նել ապագա շոկերին ար­­ձա­գանքելու ֆիս­կալ կարողու­թ­յուն­նե­­րը։ Միջնա­ժամ­կետ հորիզոնում, Կա­ռա­­­­­վարության պարտք / ՀՆԱ հա­­րա­բե­րակ­­­­ցության կան­խա­­տես­վող մակարդա­կը ճշգրտվել է դեպի վեր (Գծ. 12)։ Վեր­ջի­նիս անհրաժեշտությունը Կա­ռա­վա­­րությունը պայ­մա­նա­վորել է կառուցվածքային բարե­փո­խում­նե­րի սահուն ընթացքը ե­րաշ­խա­վո­րելու, ֆիզիկական ու մարդկային կապիտալի մեջ անհ­րա­ժեշտ ծավալի ներդրումներ ի­րա­կա­նաց­նելու և ան­հե­տա­ձգե­լի այլ կարիքների համար ձևա­վոր­վող ֆինանսավորման պա­հան­ջի բա­վա­րարմամբ[[61]](#footnote-61)։ Այս հա­մատեքստում կարևորվում է պե­տա­կան պարտքի կառավարման ինս­­տի­տու­ցիոնալ հա­մա­կար­գի արդյունավետությունը, որի նկատ­մամբ ՀՊ-ն կշարունակի հետ­հսկո­ղութ­յան իրականա­ցու­մը հաշվեքննության [արդյունքների](https://armsai.am/sites/default/files/program/2019/petpartq.pdf) կատարման ընթացի նկատմամբ և կներկայացնի տեղեկատվություն վերջինիս վե­րա­բերյալ։

*Գծ. 12. Կառավարության պարտք/ ՀՆԱ հարաբերակցությունը (2024-2028թթ. կանխատեսումներ), %:*

*Աղբյուր*՝ ՄԺԾԾ, 2026-2028թթ.։

**Պետական ֆինանսների կառավարում.** Վեր­­ջին տարիներին արձանագրվել է կապի­տալ ծախսերի թերակատարման միտում, որի ռիս­կերը պահպանվում են։ Միջնաժամկետ հատ­­վածում կապիտալ ծախսերի կշիռը ՀՆԱ-ում կայունանում է միջինում ՀՆԱ 5.9%-ի շրջանակներում մինչև 2028թ.: Ենթա­կա­ռուց­վածքների զարգացմանն ուղղ­ված պե­տա­կան կապիտալ ներդրում­նե­րը նշանակալի ազ­­դեցություն են ունենալու ՀՀ տնտեսական ա­ճի ներուժի վրա, որոնցից կախված է նաև բա­­զային կանխա­տե­սում­նե­րը գերազանցող տնտեսական աճի ապա­հով­ման հնարա­վո­րու­­թյունը։

Պետական բյուջեի միջոցների օգտագործ­ման արդյունավետությունը կանխորոշում են այն­­պիսի ինստիտուցիոնալ համակարգեր, ինչ­­պիսիք են՝ ծրագրային բյուջետավորումը (այդ թվում՝ նպատակների SMART լինելը, նպա­տակի իրագործմանը միտված պե­տու­թ­յան միջամտությունների ողջ սպեկտրը բո­վան­դակող միջոցառումների միավորվածութ­յու­նը միասնական բյուջետային ծրագրի ներ­քո, արդյունքային ֆինանսական և ոչ ֆի­նան­սա­կան ցուցանիշների փոխկապակցվածութ­յու­նը, արդյունքային ոչ ֆինանսական ցուցա­նիշ­ների ամբողջական տեսակային կազմը, այդ թվում՝ որակական ցուցանիշների առկա­յությունը), բյուջետային պարտքերի կառա­վա­­րումը (մասնավորապես՝ կրեդիտորական և դեբիտորական պարտքերի կառավարումը և դրանց գծով հաշվետվողականությունը), հան­րային և մասնավոր հատվածի կազմա­կեր­պություններին պետական բյուջեից ֆի­նան­սավորման համակարգերի (մասնավո­րա­պես՝ դրամաշնորհների, սուբսիդիաների, դո­տացիաների, սուբվենցիաների, բյուջետա­յին վարկերի, ենթավարկերի, երաշխիքների) ար­դյունավետությունը, ներքին աուդիտի հա­մա­կարգը և այլն։

*Գծ. 14. Հանրային և մասնավոր հատվածի կազմակերպությունների ֆինանսավորման հիմնական գործիքների գծով նախատեսվող բյուջետային ծախսերը, մլրդ դրամ:*

*Աղբյուր՝* ՄԺԾԾ, 2026-28թթ.:

Հաշվի առնելով սոցիալական ծախսերի մեծ տեսակա­րար կշիռը բյուջետային ծախսե­րում, կարևորվում է դրանց հասցեակա­նու­թ­յունը: Նախատեսվում է ներդնել անապահո­վու­թյան գնահատման նոր համակարգ՝ խթա­նե­լու սո­ցիալական ա­ջակ­ցության ծրագրերի հաս­ցեա­­կա­նությունը:

Հարկային վարչարարության տեսանկյունից կա­րևոր նշանակություն ունի ռիսկերի գնա­հատ­ման համակարգի արդյունավետութ­յու­նը՝ իրական ռիսկային հարկ վճարողների բա­­ցահայտման վերջինիս կարողությունը, հար­­կային ճեղքվածքի կրճատումը, հասցեա­կա­­նություն ցածր մակարդակ ունեցող և ա­նար­դյունավետ հարկային արտոնություննե­րի կրճատումը։

Հաշվի առնելով ՊՖԿՀԲ 2019-2023թթ. ռազ­մավարության ժամկետի ավարտվելը, վեր­ջի­նիս կա­տարողականի գնահատումը, վե­րո­նշյալ ուղ­ղությունների հետ մեկտեղ, թույլ կտա նպաս­տել պետական ֆինանսների կա­ռա­­վար­ման ինստիտուցիոնալ համակարգի հե­­տա­գա ամրապնդմանը։

Նկատի ունենալով պետական և համայն­քա­յին մաս­նակցությամբ ընկերություններից, պե­­­­­տու­թ­յան դեմ իրականացվող դատական վա­րույթներից (ընդդեմ ՊԵԿ-ի ներ­կա­յաց­ված հայ­ցերով վիճարկվում է 6507 դա­տա­կան գործ՝ 129 մլրդ դրամ գումարի չափով), կեն­սաթոշակային, ավանդների հատու­ցու­մը ե­­րաշխավորող հիմնադրամից, ա­ղետ­նե­րից և այլ աղբյուրներից ֆիսկալ ռիսկերի ծագ­ման հնա­րավորությունը, կարևոր նշա­նա­կություն ու­նի դրանց կառավարման ար­դ­յու­նավետ ինս­տիտուցիոնալ համակարգի առ­կայութ­յու­նը և նյութականացմանը պատ­րաստ­վածու­թ­յունը։

**Պետական սեփականության կառավա­րում.** Պետ­գույ­քի արդյունավետ կառավար­ման առաջնային նա­խադրյալը վերջինիս հաշ­վառման ար­դյու­նա­վետ համակարգի առ­կա­յությունն է։ Այս համատեքստում կարևոր­վում է պետական գույքի էլեկտրոնային հաշ­վառման միասնա­կան բազայի հիման վրա պե­տական գույ­քի օգտագործման վի­ճակի մշտա­դի­տարկ­ման, վերլուծության ու ար­դյու­նա­վե­տու­թ­յան մակարդակի գնա­հատ­ման նոր գործի­քա­կազմի ներդրումը:

ՀՀ պե­տա­կան բյուջեի միջոցների հաշվին վարձա­կա­լության վճարի դիմաց պետական կա­ռույց­ների կողմից օգտագործվող ոչ պե­տա­­կան սեփականություն համարվող տա­րածք­­նե­րը պետության սեփականությունը հա­­մար­վող համապատասխան տարածք­նե­րով փո­խա­րինման գործընթացի շնորհիվ վար­­ձակալության ծախսերը կարող են էա­պես կրճատվել։ Հարկ է նկա­տել, որ պետա­կան սեփականություն հանդի­սա­ցող գույքի վար­ձակալությունից 2028թ. կան­խատեսվում է տարեկան 9.4 մլրդ դրամ ե­կամտի ստա­ցում։

Կարևոր նշանակություն ունի նաև պետական սեփականությամբ ընկերությունների կառա­վար­ման համակարգի արդյունավետու­թ­յու­նը, մասնավորապես՝ կորպորատիվ կառա­վար­­ման ստանդարտներին համապատաս­խա­­նու­թ­յան տեսանկյունից, կոն­ցե­սիոն պայ­մա­­նագրով շնորհված սեփա­կա­նու­թյան կա­ռա­վարման, ինչպես նաև մասնավորեցված պե­տական սեփականության հետ կապված՝ տնտեսվարողի ստանձնած ներդրումային պար­­տավորությունների կատարման արդյու­նա­­վե­տու­թ­յունը:

**Հաշվեքննության հիմնական ուղղությունները**

*Նախատեսվում է գնահատել պետական քաղաքականության միջոցառումները ստորև թը­վարկված ուղղություններով.*

1. Հանրային ներդրում­նե­րի կա­ռավա­րման համակարգ։
2. Ծրագրային բյուջետա­վոր­­ման հա­­­մա­կարգ:
3. Բյուջետային պարտ­քե­րի կա­ռա­վար­ման համակարգ:
4. Դրամաշնորհների տրա­մադրման հա­­մա­կարգ:
5. Համայնքներին ֆի­նան­սա­կան հա­­­մա­հարթեցման դոտա­ցիա­ների տրա­մա­դրման համակարգ:
6. Ենթավարկերի տրա­մա­դրման հա­­մա­կարգ:
7. Բյուջետային վարկերի տրամա­դրման համակարգ:
8. Բյուջետային երաշ­խիք­նե­րի տրա­մա­­դրման համակարգ:
9. Հանրային հատ­վա­ծում ներքին աու­­դի­տի համակարգ:
10. Ֆիսկալ ռիսկերի կա­ռա­վարման հա­մակարգ:
11. Ռիսկերի վրա հիմն­ված հար­կային ստու­գումների պլանա­վոր­ման հա­մա­կարգ:
12. Անարդյունավետ հար­կա­յին ար­տո­­նու­թ­յուն­ների կրճատ­ում:
13. Հարկային ճեղքվածքի կրճա­տում:
14. Սոցիալական ծախսե­րի ի­րա­կա­նաց­­ման համակարգի հաս­ցեա­կա­նու­­թ­յան ա­պա­հովում:
15. Պետական գույքի կա­ռա­վարման հա­­մա­կարգ:
16. Պետական մասնակ­ցու­թ­յամբ ըն­կե­­րու­թ­յուն­ների կառավար­ման հա­մա­կարգ:
17. Կոնցեսիոն պայմանագ­րով (ընտ­րան­­քային) շնորհված հանրային են­թա­կա­­ռուց­­վածք­ների կառավարում:
18. Մասնավորեցված պե­տա­կան սե­փա­­կանության գծով ստանձնված ներդ­րու­մային պարտավորությունների կա­տարում:

*Պետական քաղաքականության միջոցառումների՝ ստորև թ­վարկված ուղղություններով գնահատման արդյունքները (հետհսկողություն)[[62]](#footnote-62)՝*

1. Պե­տա­կան պարտքի կառավար­ման հա­­­մա­կար­գ:

**Տեսակ.** Կատարողականի

**Տարի.** 2019թ.

**Նպատակ.** Որոշել, թե արդյո՞ք ՀՀ պետական պարտքի կառավարման առկա համակարգը երաշխավորում է պետական պարտքի արդյունավետ կառավարում:

**Արդյունք.** Հաշվեքննիչ պալատը ներկայացրել է 46 [առաջարկներ](https://armsai.am/sites/default/files/program/2019/petpartq.pdf), որոնք միտված են բարձրացնել ՀՀ պետական պարտքի կառավարման համակարգի գործունեության արդյու­նա­վետությունը:

**Մարդկանց կյանքում փոփոխության նախադրյալներ.** Պետական պարտքի կա­ռա­վար­ման թափանցիկության, հաշ­վետ­վո­ղա­կա­նու­թյան, ռիսկերի նվազեցման և կայուն ֆինանսական միջավայրի միջոցով քա­ղա­քա­ցիների կյանքի տնտեսական կան­խա­տե­սելիությունն ու վստահությունը բարձրացնելու ներուժ։

1. Սուբվենցիաների տրա­մադրման հա­­մա­կարգ:

**Տեսակ.** Կատարողականի

**Տարի.** 2025թ.

**Նպատակ.** Գնահատել սուբվենցիաների տրամադրման համակարգի արդյունավետությունը, հաշվի առնելով, որ աուբսիդավորումը ՀՀ պետական բյուջեի միջոցների հաշվին կազմակերպություններին ֆինանսական միջոցների տրամադրման հիմնական գործիքներից մեկն է, որի կիրառությամբ 2025-2027թթ. միջնաժամկետ հորիզոնում նախատեսվում է ծախսել ընդհանուր առմամբ շուրջ կես տրիլիոն դրամի չափով բյուջետային միջոցներ: Սուբսիդիաների տրամադրման համակարգի գնահատումը և միջազգային լավագույն փորձի տեսանկյունից դրա զարգացմանը միտված առա­ջար­կու­թյունները պարունակում են բյուջետային առանձին ծրագրերի շրջանակներում իրա­կա­նացվող սուբ­սի­դա­վորման ծախսերի արդյու­նա­վետության բարձրացման զգալի ներուժ:

**Արդյունք.** Հաշվեքննության արդյունքները կներկայացվեն հաշվեքննության ավարտից հետո:

1. Պետական ֆինանսների կառա­վար­ման համակարգի բարեփոխումներ:

**Տեսակ.** Համապատասխանության

**Տարի.** 2025թ.

**Նպատակ.** Գնահատել պետական ֆինանսների կառավարման համակարգի բարեփոխումների կատարման համապատասխանությունը:

**Արդյունք.** Հաշվեքննության արդյունքները կներկայացվեն հաշվեքննության ավարտից հետո, հնարավորություն ունենալով ձևավորել ռազմավարական փաստաթղթով սահմանված միջոցառումների կատարման վերաբերյալ կարծիք, որն ինչպես մյուս դեպքերում, կարող է օգտագործվել՝ Կառավարության ծրագրում հայտարարված մտադրությունների լիարժեք իրագործման ուղղությամբ հետագա անելիքները ճշգրտելու նպատակով։



Տեղական ինքնակառավարումը տեղական ինքնակառավարման մարմինների իրավունքն ու կարողությունն է՝ համայնքի բնակիչների շահերից ելնելով, Սահմանադրությանը և օրենքներին համապատասխան, սեփական պատասխանատվությամբ լուծելու համայնքային նշանակության հանրային հարցերը:

*- ՀՀ Սահմանադրություն, հոդվ. 179*

**Առաջնահերթություն 7.**

**Ներդաշնակ զարգացող համայնքներ**

**ՆՇԱՆԱԿԱԼԻ ՄԻՏՈՒՄՆԵՐ ԵՎ**

**ՄԱՐՏԱՀՐԱՎԵՐՆԵՐ[[63]](#footnote-63)**

Համայնքների խոշորացման գործընթացի ար­­դ­­յունքում Հանրապետությունում ձևա­վոր­վե­ցին 71 խոշորացված համայնքներ: Կա­րևոր նշանակություն ունի խոշորացված հա­մայնքների կառավարման արդյունավետութ­յու­նը, այդ թվում՝ ներհամայնքային զար­գաց­ման համաչափության տեսանկյունից: Մյուս կող­մից, մասշտաբի էֆեկտի առումով նոր հնա­րավորություններ են ձևավորվում միջ­հա­մայնքային համագործակցության զարգաց­ման (այդ թվում՝ միջհամայնքային միավո­րում­ների ձևավորման) համար, որի ներուժը դեռևս Հանրապետությունում իրացված չէ: Ներ­կա պայմաններում մեկ մարզին միջին հաշ­վով բաժին է ընկնում 7 համայնք, որի պայ­մաններում առաջանում են մարզ­պե­տա­րան­ների գործունեության օպտիմալացման հնա­րավորություններ: Հաշվի առնելով մայ­րա­քաղաքի չափերը, առանձնահատուկ նշա­նա­կություն ունի վերջինիս կառավարման ար­դյունավետությունը, քաղաքապետարանի և վարչական շրջանների գործառութային օպ­տիմալացումը՝ լիազորությունների կենտ­րո­նաց­ման կամ ապակենտրոնացման հնա­րա­վո­րու­թ­յունների համատեքստում:

**Հաշվեքննության հիմնական ուղղությունները**

*Նախատեսվում է գնահատել քաղաքականության միջոցառումները ստորև թվարկված ուղ­ղու­թյուններով.*

1. Ներհամայնքային զար­­գացման հա­­մաչափություն:
2. Միջհամայնքային հա­­մագոր­ծակ­ցու­­թ­յուն:
3. Մարզպետարանների կա­ռավար­ման համակարգ:

*Պետական քաղաքականության միջոցառումների՝ ստորև թ­վարկված ուղղություններով գնահատման արդյունքները (հետհսկողություն)[[64]](#footnote-64)՝*

1. Երևան քաղաքի կա­ռավարման հա­մակարգ և զարգացման ծրագ­րերի կատարում:

**Տեսակ.** Կատարողականի

**Տարի.** 2025թ.

**Նպատակ.** Գնահատել Երևան քաղաքի կա­ռավարման հա­մակարգի և զարգացման ծրագ­րերի արդյունավետությունը:

**Արդյունք.** Հաշվեքննության արդյունքները կներկայացվեն հաշվեքննության ավարտից հետո: Թեմայի էականությունը պայմանավորված է թվային փո­խա­կեր­պում­ների՝ Հանրապետության խոշորագույն համայնքում կառավարման ար­դյու­նա­վե­տության բարձրացման վրա ազդեցության մեծ ներուժով: Այն հանդիսանում է Երևան քաղաքի զարգացման 2023 թվականի ծրագրի հիմնական ուղղություններից մեկը: Ծրագրի կատարողականի գնահատումը, ինչպես նաև առկա հիմնախնդիրների (այդ թվում՝ կիբեռանվտանգություն, մարդկային ռեսուրսների սղություն) հասցեագրումը պարունակում է բարելավման նշանակալի ներուժ:

**Ռիսկեր**

1. **Հանրային հատվածի փոփոխվող միջավայր** – հաշվի առնելով հանրային հատ­վածի և հանրային քաղաքականության առաջնահերթությունների դինամիկ բնույթը, վերջիններիս էական փոփոխությունները կարող են առաջ բերել հաշ­վե­քննության առաջնահերթությունների ճշգրտման անհրաժեշտություն:
2. **Որակյալ մարդկային ռեսուրսներով համալրվածություն** – հաշվի առնելով ո­րա­կավորված հաշվեքննողներով համալրման տեմպերը, հաշվեքննության նա­խա­­տես­ված ծավալը կարող է փոփոխության ենթարկվել:
3. **Ֆինանսական ռիսկեր** – կախված հաշվեքննության առաջադրված ուղղու­թ­յուն­նե­­րի իրականացման համար անհրաժեշտ ֆինանսավորումն արտացոլող բյու­ջե­տային հայտի բավարարումից, հնարավոր է փոփոխության ենթարկվի վե­րո­նշյալ առաջնահերթությունները սպասարկելու Հաշվեքննիչ պալատի կարո­ղու­թ­յունը:
4. **Ֆորս-մաժորային իրավիճակներ** (ռազմական և արտակարգ դրության իրա­վի­ճակ­ներ):

**Ծանոթագրություն**

*Փաստաթղթում տեղ են գտել հետևյալ հեղինակների ստեղծագործությունները.*

* «Հայաստան», Մարտիրոս Սարյան, 1923, տիտղոսաթերթ։
* «Սպասում», Մինաս Ավետիսյան, էջ 8։
* «Երևանի պետական համալսարան», Լևոն Լաճիկյան, էջ 15։
* «Սևանը լուսնյակ գիշերով», Գևորգ Բաշինջաղյան, 1915, էջ 20։
* «Շինարարներ», Զաքար Խաչատրյան, էջ 32։
* Հրապարակի շինարարությունը, Հովհաննես Ասատրյան, էջ 37:
* Հայաստան «Իմ հայրենիքը» շարքից, Մարտիրոս Սարյան, 1959, էջ 42։

1. Հաշվեքննիչ պալատի ընթացիկ եզրակացությունների հղումները և յուրաքանչյուր թեմայի ամփոփ նկարագիրը ներկայացված են սույն փաստաթղթի համապատասխան բաժիններում։ [↑](#footnote-ref-1)
2. Հաշվեքննության սույն առաջնահերթությանը վերաբերելի միտումները, մարտահրավերները, ինչպես նաև վերջիններս հասցեագրող հաշ­վե­քննության նախատեսվող ուղղությունները ձևակերպվել են Կառավարության ծրագրով, ՄԺԾԾ-ով և առողջապահության ոլորտի ռազ­մա­վա­րա­կան փաստաթղթերով նախատեսված շրջանակին համահունչ։ [↑](#footnote-ref-2)
3. ՀՀ կառավարության 02.02.23թ. Առողջության համապարփակ ա­պա­հովագրության ներդրման հայեցակարգը հաստատելու մասին N133-Լ որոշում: [↑](#footnote-ref-3)
4. Կառավարությունը ծրագրում է չարորակ նորագոյացությունների դեմ պայքարի միջոցառումների իրականացման արդյունքում հաս­նել վերջիններիցս մահացության 2.5%-ով նվազման, ինչպես նաև 5 և 10 տար­վա ապրելիության՝ 25%-ով և 10%-ով բարելավման, իսկ սիրտ-անո­թա­յին հիվանդությունների դեմ պայքարի միջոցառումնե­րի արդյունքում հասնել արյան շրջանառության համակարգի հի­վան­դություններից մահացության 5%-ով նվազման: [↑](#footnote-ref-4)
5. Աղբյուր՝ ԿԶՆ 3.4.1 ցուցիչ, ՄԱԿ վիճակագրական հանձնաժողով: Հասանելի ամենաթարմ տվյալները՝ 2019թ.: [↑](#footnote-ref-5)
6. ՄԺԾԾ, 2026-2028թթ.։ [↑](#footnote-ref-6)
7. Աղբյուր՝ ԿԶՆ 3.a.1 ցուցիչ, ՄԱԿ վիճակագրական հանձնաժողով: [↑](#footnote-ref-7)
8. <https://www.who.int/news-room/fact-sheets/detail/obesity-and-overweight>: [↑](#footnote-ref-8)
9. https://dashboards.sdgindex.org/profiles/armenia/indicators. [↑](#footnote-ref-9)
10. Health at a Glance 2023, OECD, 2023, p. 176. [↑](#footnote-ref-10)
11. 2025թ. մայիսի դրությամբ, https://www.moh.am/#1/119։ [↑](#footnote-ref-11)
12. Վերջին 5 տարիներին (2018-2022թթ.) ԵՊԲՀ-ն ավարտող բժիշկ շրջանավարտների միջին տարեկան թիվը 677 է (Աղբյուր՝ «Առող­ջու­թ­յուն և առողջապահություն» վիճակագրական տարեգիրք 2023, ԱՆ ԱԱԻ, 2024, էջ 258)։ [↑](#footnote-ref-12)
13. 2023թ. պետական բյուջեի կատարման հաշվետվություն։ [↑](#footnote-ref-13)
14. Digital-in-Health: Unlocking the Value for Everyone, WB, 2023. [↑](#footnote-ref-14)
15. ԿԶՆ 3.d.1 ցուցիչ - International Health Regulations (IHR) capacity, by type of IHR capacity (%), SPAR2-C13, Food safety, ՄԱԿ վիճակագ­րա­կան հանձնաժողով։ [↑](#footnote-ref-15)
16. Իրականացված հաշվեքննությունների արդյունքում ներկայացված առաջարկությունների իրականացման ուղղությամբ հաշվեքննության օբյեկտների ձեռնարկած միջոցառումների կատարման գործընթացը շարունակական է, և դրանց ընթացքի և արդյունքների վերաբերյալ Հաշվեքննիչ պալատը պարբերաբար հրապարակելու է համապատասխան տեղեկատվություն: [↑](#footnote-ref-16)
17. *Հայաստանի Հանրապետության դեղերի պետական գրանցամատյանում 3236 անուն դեղ կա, Վրաստանում՝ գրանցված դեղերի թիվը շուրջ 8 հազ. է, Ռուսաստանի Դաշնությունում նախորդ տարեվերջին գրանցված դեղերի թիվը 18.5 հազ. է։* [↑](#footnote-ref-17)
18. Հաշվեքննության սույն առաջնահերթությանը վերաբերելի մի­տում­ները, մարտահրավերները, ինչպես նաև վերջիններս հաս­ցեա­գ­րող հաշ­վե­քննության նախատեսվող ուղղությունները ձևակերպվել են Կառավարության ծրագրով, ՄԺԾԾ-ով և կրթության ոլորտի ռազ­մա­­վա­րա­կան փաս­տա­թղթերով նախատեսված շրջանակին համա­հունչ։ [↑](#footnote-ref-18)
19. «ՀՀ կրթության մինչև 2030 թվականի զարգացման պետական ծրա­գիրը» հաստատելու մասին» օրենք: [↑](#footnote-ref-19)
20. Հայաստանի Հանրապետության սոցիալական վիճակը 2022 թվա­կա­նին, ՎԿ։ [↑](#footnote-ref-20)
21. **Հայաստանի սոցիալական պատկերը և աղքատությունը, 2023, ՎԿ։** [↑](#footnote-ref-21)
22. Պետական բյուջեի կատարման 2022թ. և 2023թ հաշվետվություն­ներ։ [↑](#footnote-ref-22)
23. ՀՀ սոցիալական վիճակը 2022թ., ՎԿ, **«ՀՀ կրթության մինչև 2030թ. զարգացման պետական ծրագիրը հաստատելու մասին» ՀՀ օ­րենքը։** [↑](#footnote-ref-23)
24. Իրականացված հաշվեքննությունների արդյունքում ներկայացված առաջարկությունների իրականացման ուղղությամբ հաշվեքննության օբյեկտների ձեռնարկած միջոցառումների կատարման գործընթացը շարունակական է, և դրանց ընթացքի և արդյունքների վերաբերյալ Հաշվեքննիչ պալատը պարբերաբար հրապարակելու է համապատասխան տեղեկատվություն: [↑](#footnote-ref-24)
25. Հաշվեքննության սույն առաջնահերթությանը վերաբերելի միտումները, մարտահրավերները, ինչպես նաև վերջիններս հասցեագրող հաշ­վե­քննության նախատեսվող ուղղությունները ձևակերպվել են Կառավարության ծրագրով, ՄԺԾԾ-ով և ոլորտային ռազ­մա­վա­րա­կան փաս­տա­թղթերով նախատեսված շրջանակին համահունչ։ [↑](#footnote-ref-25)
26. Սևանա լճի էկոհամակարգի վերականգնման, պահպանման, վե­րարտադրման և օգտագործման միջոցառումների տարեկան ու հա­մա­լիր ծրագրերը հաստատելու մասին օրենք: [↑](#footnote-ref-26)
27. ՄԺԾԾ, 2025-2027թթ.: [↑](#footnote-ref-27)
28. https://www.who.int/news-room/fact-sheets/detail/ambient-(outdoor)-air-quality-and-health#:~:text=The%20combined%20effects%20of%20ambient,premature%20deaths%20worldwide%20in%202019. [↑](#footnote-ref-28)
29. https://www.thelancet.com/journals/lanpla/article/PIIS2542-5196(18)30140-2/fulltext. [↑](#footnote-ref-29)
30. ՀՀ անտառի ազգային քաղաքականություն և ռազ­մա­վա­րու­թ­յուն, ՀՀ կառավարության 2004 թվականի սեպտեմբերի 30-ի N 38 նիստի արձանագրային որոշման հավելված: [↑](#footnote-ref-30)
31. **ՀՀ անտառի ազգային ծրագիր** ՀՀ կառավարության 2005 թվա­կա­նի հուլիսի 21-ի N 1232-Ն որոշման հավելված N 1: [↑](#footnote-ref-31)
32. Կառավարության 2023 թվականի դեկտեմբերի 28-ի «Հայաս­տա­նի Հանրապետության ջերմոցային գազերի ցածր արտանետում­նե­րով զարգացման երկարաժամկետ ռազմավարությունը (մինչև 2050 թվական) հաստատելու մասին» N 2318-Լ որոշման հավելվածի 2-րդ աղ­յուսակի 5-րդ կետի 9-րդ ենթակետ: [↑](#footnote-ref-32)
33. ՄԺԾԾ, 2026-2028թթ., Շրջակա միջավայրի նախարարության ՀՀ 2026-2028 թթ. (ՄԺԾԾ) միջնաժամկետ ծախսային ծրագրերի և միջոցառումների վերաբերյալ (բազային բյուջե և Նոր նախաձեռնություններ): [↑](#footnote-ref-33)
34. Երևան քաղաքի Կանաչ քաղաք գործողությունների ծրագիր, Ե­րևան քաղաքի ավագանու 2017 թվականի սեպտեմբերի 12-ի թիվ 21-Ա որոշման հավելված: [↑](#footnote-ref-34)
35. Green and Sustainable Cities in Armenia and Georgia, WB, 2023. [↑](#footnote-ref-35)
36. Աղբահանության համակարգի ռազմավարությունը ՀՀ կա­ռա­վա­րության 2021 թ. ապրիլի 1-ի N 464-Լ որոշման հավելված N 1: [↑](#footnote-ref-36)
37. ՄԺԾԾ, 2024-2026թթ.: [↑](#footnote-ref-37)
38. Շրջակա միջավայրը և բնական պաշարները ՀՀ-ում, 2023: [↑](#footnote-ref-38)
39. Կլիմայի փոփոխության հարմարվողականության ազգային գոր­ծո­ղությունների ծրագիրը և 2021-2025թթ. միջո­ցա­ռում­նե­րի ցանկը հաս­տատելու մասին, ՀՀ կառավարության 2021 թվա­կա­նի մայիսի 13-ի N 749-Լ որոշման հավելված: [↑](#footnote-ref-39)
40. ՀՀ դատախազության 2023թ. և 2024թ. Հանցագործությունների քննության վերաբերյալ հա­ղորդումներ։ [↑](#footnote-ref-40)
41. https://www.itu.int/en/ITU-D/Cybersecurity/Pages/global-cybersecurity-index.aspx. [↑](#footnote-ref-41)
42. https://ncsi.ega.ee/ncsi-index/. [↑](#footnote-ref-42)
43. Հաշվեքննիչ պալատի 2023թ. փետրվարի 28-ի թիվ 28-Ա որոշում: [↑](#footnote-ref-43)
44. Իրականացված հաշվեքննությունների արդյունքում ներկայացված առաջարկությունների իրականացման ուղղությամբ հաշվեքննության օբյեկտների ձեռնարկած միջոցառումների կատարման գործընթացը շարունակական է, և դրանց ընթացքի և արդյունքների վերաբերյալ Հաշվեքննիչ պալատը պարբերաբար հրապարակելու է համապատասխան տեղեկատվություն: [↑](#footnote-ref-44)
45. Հաշվեքննության սույն առաջնահերթությանը վերաբերելի միտումները, մարտահրավերները, ինչպես նաև վերջիններս հասցեագրող հաշ­վե­քննության նախատեսվող ուղղությունները ձևակերպվել են Կառավարության ծրագրով, ՄԺԾԾ-ով և արդարադատության ոլորտի ռազ­մա­վա­րա­կան փաս­տա­թղթերով նախատեսված շրջանակին համահունչ։ [↑](#footnote-ref-45)
46. https://freedomhouse.org/country/armenia/freedom-world/2024. [↑](#footnote-ref-46)
47. Հանրային կարծիքի ուսումնասիրություն. Հայաստանի առկա բնակչություն, Դեկտեմբեր 2023, ՄՀԻ: [↑](#footnote-ref-47)
48. https://dashboards.sdgindex.org/profiles/armenia/indicators. [↑](#footnote-ref-48)
49. ՄԺԾԾ, 2025-2027թթ.: [↑](#footnote-ref-49)
50. ՄԺԾԾ, 2025-2027թթ.: [↑](#footnote-ref-50)
51. Պետական բյուջեի կատարման հաշվետվություն, 2023թ.։ [↑](#footnote-ref-51)
52. Իրականացված հաշվեքննությունների արդյունքում ներկայացված առաջարկությունների իրականացման ուղղությամբ հաշվեքննության օբյեկտների ձեռնարկած միջոցառումների կատարման գործընթացը շարունակական է, և դրանց ընթացքի և արդյունքների վերաբերյալ Հաշվեքննիչ պալատը պարբերաբար հրապարակելու է համապատասխան տեղեկատվություն: [↑](#footnote-ref-52)
53. Հաշվեքննության սույն առաջնահերթությանը վերաբերելի միտումները, մարտահրավերները, ինչպես նաև վերջիններս հասցեագրող հաշ­վե­քննության նախատեսվող ուղղությունները ձևակերպվել են Կառավարության ծրագրով, ՄԺԾԾ-ով և ոլորտի ռազ­մա­վա­րա­կան փաս­տա­թղթերով նախատեսված շրջանակին համահունչ։ [↑](#footnote-ref-53)
54. ՀՀ 2014թ. գյուղա­տնտե­սա­կան համատարած հաշվառման հիմ­նա­կան արդյունքները, ՎԿ: [↑](#footnote-ref-54)
55. Գյուղատնտեսական արտադրանքի իրացումը (օգտագործումը) անհատական (գյուղացիական) տնային տնտեսությունների կողմից 2023 թվականին, ՎԿ։ [↑](#footnote-ref-55)
56. Պարենային ապահովություն և աղքատություն, 2023թ. հունվար-դեկտեմբեր, ՎԿ։ [↑](#footnote-ref-56)
57. ՀՀ 2022թ. և 2023թ. պետական բյուջեի կատարման վերաբերյալ հաշվետվություններ։ [↑](#footnote-ref-57)
58. Իրականացված հաշվեքննությունների արդյունքում ներկայացված առաջարկությունների իրականացման ուղղությամբ հաշվեքննության օբյեկտների ձեռնարկած միջոցառումների կատարման գործընթացը շարունակական է, և դրանց ընթացքի և արդյունքների վերաբերյալ Հաշվեքննիչ պալատը պարբերաբար հրապարակելու է համապատասխան տեղեկատվություն: [↑](#footnote-ref-58)
59. Գյուղատնտեսական արտադրանքի իրացումը (օգտագործումը) անհատական (գյուղացիական) տնային տնտեսությունների կողմից 2023 թվականին, ՎԿ։ [↑](#footnote-ref-59)
60. Հաշվեքննության սույն առաջնահերթությանը վերաբերելի միտումները, մարտահրավերները, ինչպես նաև վերջիններս հասցեագրող հաշ­վե­քննության նախատեսվող ուղղությունները ձևակերպվել են Կառավարության ծրագրով, ՄԺԾԾ-ով և ոլորտի ռազ­մա­վա­րա­կան փաս­տա­թղթերով նախատեսված շրջանակին համահունչ։ [↑](#footnote-ref-60)
61. ՄԺԾԾ, 2026-2028թթ.։ [↑](#footnote-ref-61)
62. Իրականացված հաշվեքննությունների արդյունքում ներկայացված առաջարկությունների իրականացման ուղղությամբ հաշվեքննության օբյեկտների ձեռնարկած միջոցառումների կատարման գործընթացը շարունակական է, և դրանց ընթացքի և արդյունքների վերաբերյալ Հաշվեքննիչ պալատը պարբերաբար հրապարակելու է համապատասխան տեղեկատվություն: [↑](#footnote-ref-62)
63. Հաշվեքննության սույն առաջնահերթությանը վերաբերելի միտումները, մարտահրավերները, ինչպես նաև վերջիններս հասցեագրող հաշ­վե­քննության նախատեսվող ուղղությունները ձևակերպվել են Կառավարության ծրագրով, ՄԺԾԾ-ով և ոլորտի ռազ­մա­վա­րա­կան փաս­տա­թղթերով նախատեսված շրջանակին համահունչ։ [↑](#footnote-ref-63)
64. Իրականացված հաշվեքննությունների արդյունքում ներկայացված առաջարկությունների իրականացման ուղղությամբ հաշվեքննության օբյեկտների ձեռնարկած միջոցառումների կատարման գործընթացը շարունակական է, և դրանց ընթացքի և արդյունքների վերաբերյալ Հաշվեքննիչ պալատը պարբերաբար հրապարակելու է համապատասխան տեղեկատվություն: [↑](#footnote-ref-64)